
TIKRINIMO ataskaita
bendra informacija
	TIKrinimo pradžios data
	TIKrinimo ataskaitos pavadinimas
	TIKRINAMAS VALDYSENOS LAIKOTARPIS
	Parengė:

	2026 m. kovo 16 d.	UAB „Nemenčinės komunalininkas“ pasirengimo pirkimui proceso etapo, pirkimų procedūros ir procedūrų po pirkimo atlikimo vykdymo etapo valdysenos tikrinimas
	2025 m.
	Pirkimų valdysenos skyriaus patarėja R. K.



	TIKrinimo APIMTIS:
	

	A dalis
	PASIRENGIMO PIRKIMUI PROCESO – NUO POREIKIO ATSIRADIMO IKI PIRKIMO PASKELBIMO, ETAPAS

	B dalis
	PIRKIMO PROCEDŪROS IR PROCEDŪRŲ PO PIRKIMO ATLIKIMO VYKDYMO ETAPAS


SĄVOKOS
	TRUMPINYS
	Aprašymas

	CPO LT
	VšĮ CPO LT (į. k. 302913276).

	CVP IS
	Centrinė viešųjų pirkimų informacinė sistema.

	Mažos vertės pirkimų tvarkos aprašas
	UAB „Nemenčinės komunalininkas“ mažos vertės pirkimų tvarkos aprašas, patvirtintas UAB „Nemenčinės komunalininkas“ direktoriaus 2024-10-10 įsakymu Nr. 2K-226.

	PĮ
	Tikrinimo laikotarpiui aktualios redakcijos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.

	Pirkimų vykdytojas / PV
	UAB „Nemenčinės komunalininkas“ (į. k. 186442084).

	Privačių interesų registras
	Vyriausiosios tarnybinės etikos komisijos valdomas ir tvarkomas registras, kuriame teikiamos, tikslinamos, atnaujinamos ir administruojamos privačių interesų deklaracijos.

	Švieslentė
	Tarnybos administruojamas pirkimų vykdytojų žemėlapis (https://vpt.lrv.lt/lt/statistika-ir-analize/pirkimu-vykdytoju-zemelapis-svieslente-1).

	Tvarkos aprašas
	UAB „Nemenčinės komunalininkas“ viešųjų pirkimų organizavimo ir vidaus kontrolės tvarkos aprašas, patvirtintas UAB „Nemenčinės komunalininkas“ direktoriaus 2025-12-22 įsakymu Nr. 2K-242.

	Tikrinimo ataskaita
	Šis tikrinimo rezultatų įforminimo dokumentas.

	Viešųjų pirkimų planas
	2025 metų PV viešųjų pirkimų planas, patvirtintas UAB „Nemenčinės komunalininkas“ direktoriaus 2024-12-31 įsakymu Nr. 2K-302 „Dėl 2025 m. viešųjų pirkimų plano tvirtinimo“.

	VPIDĮ
	Tikrinimo laikotarpiui aktualios redakcijos Lietuvos Respublikos viešųjų ir privačių interesų derinimo įstatymas.

	VPT / Tarnyba
	Viešųjų pirkimų tarnyba (į. k. 188656261).

	Žurnalas
	PV tvarkomas chronologinis duomenų dokumentas (registras), skirtas visų PV įvykdytų pirkimų procedūrų ir sudarytų sutarčių centralizuotam fiksavimui, apskaitai bei sisteminimui.

	
	


INFORmacija apie PIRKIMŲ VYKDYTOJĄ
	PIRKIMŲ VYKDYTOJO PAVADINIMAS
	juridinio asmens kodas
	buveinės adresas

	UAB „Nemenčinės komunalininkas“
	186442084
	Piliakalnio g. 50, Nemenčinė



	ATSAKINGI Asmenys
	
	

	Direktorius L. P.


Atrinkimo tikrinimui pagrindai
Pirkimo vykdytojas atrinktas tikrinimui, vadovaujantis 2026-01-20 Tarnybos Pirkimų valdysenos skyriaus vedėjo tarnybiniu pranešimu Nr. T-4[footnoteRef:1] [1:  Tikrintinų pirkimų vykdytojų sąrašas: https://vpt.lrv.lt/lt/pirkimu-valdysena_2/pirkimu-valdysena-1/pirkimu-valdysena-2026/] 

STATISTINIAI duomenys ir rodikliai. švieslentės DUOMENYS[footnoteRef:2] [2:  Duomenys fiksuoti 2026 m. liepos 22 d.] 

	1. lentelė. pirkimų plano įgyvendinimas
	
	

	Pirkimo tipas
	Suplanuota atlikti pirkimų
	Pirkimų inicijavimas
	Įvykę pirkimai

	
	Pirkimų vertė, Eur be PVM
	Pirkimų skaičius
	Laiku (pirkimų plane nustatytais terminais) inicijuoti pirkimai, proc. 1
	Pirkimų vertė, Eur su PVM
	Pirkimų skaičius

	Tarptautiniai ir supaprastinti pirkimai
	17 706 453,16
	21
	
	3 712 541,0
	5

	Mažos vertės pirkimai
	4 907 408,00
	212
	
	3 323 248,80
	967

	Pirkimai iš / per CPO LT
	8 143 747,00
	6
	
	788 646,20
	5

	Neskelbiamos derybos
	0
	0
	
	0
	0


PASTABOS:
 Nėra galimybės patikrinti, kadangi Viešųjų pirkimų plane nurodomi itin platūs terminai, pavyzdžiui, I–IV ketvirtis.

	2. lentelė. Rodiklis: žalieji pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Žaliųjų pirkimų vertė, proc.
	100
	100 (pagal teisės aktus privalomas rodiklis)

	Žaliųjų pirkimų skaičius, proc.
	100
	84,7 (LR vidutinė rodiklio reikšmė)


PASTABOS:
 Į žaliųjų pirkimų rodiklių skaičiavimus įtraukti tik įvykę tarptautiniai ir supaprastinti, įskaitant ir mažos vertės pirkimus, pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	3. lentelė. Rodiklis: kainos ar sąnaudų ir kokybės ekonominio naudingumo vertinimas1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Kainos ar sąnaudų ir kokybės ekonominio naudingumo vertinimas komunalinio sektoriaus pirkimuose pagal vertę, proc.
	0
	≥ 30 (pagal teisės aktus privalomas rodiklis)

	Kainos ar sąnaudų ir kokybės ekonominio naudingumo vertinimas klasikinio sektoriaus pirkimuose pagal vertę, proc.
	33,2
	≥ 50 (pagal teisės aktus privalomas rodiklis)

	Kainos ar sąnaudų ir kokybės ekonominio naudingumo vertinimas pirkimuose pagal skaičių, proc.
	20,0
	28,4 (LR vidutinė rodiklio reikšmė)


PASTABOS:
 Į pirkimų, kai taikytinas kokybės kriterijus, rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	4. lentelė. Rodiklis: vieno tiekėjo pirkimų skaičius, proc1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Vieno tiekėjo pirkimų (be centralizuotų pirkimų) skaičius1, proc.
	20,0
	40,7 

	Vieno tiekėjo pirkimų (su centralizuotais pirkimais3) skaičius4, proc.
	15,4
	20,6 


PASTABOS:
 Rodiklis parodo pirkimų vykdytojų visų (centralizuotai ir necentralizuotai) vykdytų pirkimų skaičiaus dalį, kai pirkime dalyvavęs tiekėjas neturėjo konkurencijos. Rodiklio duomenys skaičiuojami iš CVP IS Pirkimų vykdytojų ir CPO paskelbtų pirkimo procedūrų ataskaitų, CPO tarnybai pateiktų mėnesinių ataskaitų (Excel formatu).
2 Į vieno tiekėjo pirkimų (be centralizuotų pirkimų) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.
3 Rodiklių reikšmės apskaičiuojamos apjungiant CVP IS ir CPO ataskaitų Excel formatu duomenis. Pirkimas priskiriamas centralizuotų pirkimų skaičiui ir įtraukiamas į centralizuotų pirkimų skaičiaus dalies rodiklio skaičiavimus, jei bent vienai pirkimo sutarčiai pirkimo procedūrų (Atn-1 formos) ataskaitos XI.2.2 p. priskirtas požymis „TAIP“, atsakant į klausimą „ Ar buvo atliktas centralizuotas pirkimas, ar pagal įgaliojimą, ar bendras pirkimas, ar skirtingų valstybių narių perkančiųjų organizacijų arba perkančiųjų subjektų bendras pirkimas?“; Centralizuotų pirkimų vertei priskiriamos vertės tik tų sutarčių, kurioms pirkimo procedūrų (Atn-1 formos) ataskaitos XI.2.2 p. atsakant į klausimą „Ar buvo atliktas centralizuotas pirkimas, ar pagal įgaliojimą, ar bendras pirkimas, ar skirtingų valstybių narių perkančiųjų organizacijų arba perkančiųjų subjektų bendras pirkimas?“ priskirtas požymis „TAIP“; CPO pateikia tarnybai duomenis apie pirkimų vykdytojų centralizuotai atliktus pirkimus. Šie duomenys (išskyrus mažos vertės pirkimus) naudojami centralizuotų pirkimų rodiklių reikšmėms apskaičiuoti.
4 Į vieno tiekėjo pirkimų (su centralizuotais pirkimais) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

	5. lentelė. Rodiklis: Vidutinis pasiūlymų skaičius pirkimui, vnt1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Vidutinis pasiūlymų skaičius pirkime (be centralizuotų pirkimų)2, vnt.
	3,8
	2,4 

	Vidutinis pasiūlymų skaičius pirkime (su centralizuotais pirkimais)3, vnt.
	3,8
	3,3 


PASTABOS:
 Rodiklis parodo Pirkimų vykdytojų visų (centralizuotai ir necentralizuotai) vykdytų pirkimų vidutinį gautų pasiūlymų skaičių pirkimo daliai. Į rodiklio skaičiavimus įtraukti duomenys iš CVP IS Pirkimų vykdytojų ir CPO paskelbtų procedūrų ataskaitų, CPO tarnybai pateiktų ataskaitų (Excel formatu).
2 Į vidutinio pasiūlymų skaičiaus pirkimui (be centralizuotų pirkimų) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.
3 Į vidutinio pasiūlymų skaičiaus pirkimui (su centralizuotais pirkimais) rodiklio skaičiavimus įtraukiami tik įvykę tarptautiniai ir supaprastinti (be mažos vertės) pirkimai. Pirkimai priskiriami ataskaitiniam laikotarpiui pagal sutarties sudarymo datą.

	6. lentelė. Rodiklis: Paviešintų sutarčių skaičius, proc1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė / pagal teisės aktus privalomas rodiklis

	Bendras Paviešintų sutarčių skaičius, proc.
	97,3
	90,6 (pagal teisės aktus privalomas rodiklis)


PASTABOS:
 Į paviešintų sutarčių skaičiaus rodiklio skaičiavimus įtraukiami tarptautinių ir supaprastintų (įskaitant mažos vertės pirkimus, po kurių sutartys sudarytos raštu) pirkimų ir sutarčių duomenys. Pirkimai ir sutartys priskiriami ataskaitiniam laikotarpiui pagal sutarties sudarymo datą. Rodiklio reikšmė apskaičiuojama apjungiant CVP IS ir CPO ataskaitų bei CVP IS sutarčių posistemės duomenis.

	7. lentelė. Rodiklis: Centralizuoti pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Centralizuotų pirkimų iš / per CPO.LT vertė, proc.
	17,5
	58,4 

	Centralizuotų pirkimų iš / per CPO.LT skaičius, proc.
	50,0
	42,0 

	Centralizuotų pirkimų iš / per kitų CPO vertė, proc.
	n/a
	n/a

	Centralizuotų pirkimų iš / per kitų CPO skaičius, proc.
	n/a
	n/a


PASTABOS:
 Į centralizuotų pirkimų rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	8. lentelė. Rodiklis: ENERGIJOS VARTOJIMO EFEKTYVUMO REIKALAVIMAI1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Pirkimų iš Sąrašo2, kai taikyti EVEF reikalavimai vertė, proc.
	n/a
	35,5

	Pirkimų iš Sąrašo2, kai taikyti EVEF reikalavimai, skaičius, proc.
	n/a
	46,7


PASTABOS:
 Į rodiklių skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.
[bookmark: _Hlk214791792]2 Prekių, išskyrus kelių transporto priemones, kurioms viešųjų pirkimų ir perkančiųjų subjektų atliekamų pirkimų metu taikomi energijos vartojimo efektyvumo reikalavimai, sąrašą, patvirtintas Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų ir perkančiųjų subjektų atliekamų pirkimų metu taikomi energijos vartojimo efektyvumo reikalavimai, sąrašo patvirtinimo“.

	9. lentelė. Rodiklis: inovatyvūs pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Inovatyvių pirkimų vertė, proc.
	0
	1,916


PASTABOS:
 Į inovatyvių pirkimų rodiklio skaičiavimus įtraukiami tik įvykę tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	10. lentelė. Rodiklis: REZERVUOTI pirkimai1
	

	Rodiklio pavadinimas
	PV rodiklio reikšmė
	LR vidutinė rodiklio reikšmė

	Supaprastintų rezervuotų pirkimų vertė, proc.
	n/a
	n/a


PASTABOS:
 Į supaprastintų rezervuotų pirkimų vertės rodiklio skaičiavimus įtraukiami tik įvykę supaprastintų (įskaitant mažos vertės pirkimus) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą.

	11. lentelė. Rodiklis: NEĮVYKĘ pirkimai1
	

	Rodiklio pavadinimas
	PV vidutinė rodiklio reikšmė
	LR vidutinė rodiklio reikšmė

	Neįvykusių pirkimų skaičius, viso proc.
	0
	15,29

	Nutraukus pirkimo procedūras, proc.
	0
	6,34

	Atmetus visas paraiškas, pasiūlymus, proc.
	0
	4,97

	Per nustatytą terminą tiekėjams nepateikus nei vienos paraiškos, pasiūlymo, proc.
	0
	3,77

	Pasibaigus pasiūlymų galiojimo laikui ir nesudarius pirkimo sutarties ar preliminariosios sutarties dėl priežasčių, kurios priklausė nuo tiekėjų, proc.
	0
	0

	Visiems tiekėjams atšaukus pasiūlymus ar atsisakius sudaryti pirkimo sutartį, proc.
	0
	0,21

	PASTABOS:
 Į neįvykusių pirkimų rodiklio skaičiavimus įtraukiami tik tarptautinių ir supaprastintų (be mažos vertės) pirkimų duomenys. Pirkimai priskiriami ataskaitiniam laikotarpiui pagal sutarties sudarymo datą, jeigu pirkimas baigėsi sudarius sutartį (preliminariąją sutartį), arba procedūrų pabaigos datą, jei pirkimas pasibaigė nesudarius sutarties arba sukūrus / nesukūrus DPS.




A. PASIRENGIMO PIRKIMUI PROCESO – NUO POREIKIO ATSIRADIMO IKI PIRKIMO PASKELBIMO, ETAPO VALDYSENA
	Subprocesas
	Nepasiekta
	Pasiekta
	Viršyta
	N/I
	Pastabos
	Rekomendacijos ir jų įvykdymo terminai

	ĮGYVENDINIMO PRIEMONĖS, ATSAKINGI ASMENYS, Įgyvendinimo TERMINAI


	Reglamentavimas
	☒	☐	☐	☐	PV tikrinamuoju laikotarpiu neturėjo patvirtintų vidaus teisės aktų, reglamentuojančių supaprastintų ir tarptautinės vertės pirkimų organizavimą - praktikoje visi pirkimai, nepriklausomai nuo jų vertės, buvo vykdomi vadovaujantis tik Mažos vertės pirkimų tvarkos aprašu. Tai neatitinka PĮ 37 straipsnio 1 dalies reikalavimų, numatančių, kad tarptautinį ar supaprastintą pirkimą perkantysis subjektas atlieka šiame įstatyme nustatyta tvarka - Mažos vertės pirkimų tvarkos aprašo, kurio taikymo sritį PĮ 37 straipsnio 2 dalis apriboja mažos vertės pirkimais, taikymas didesnės vertės pirkimams reiškia, kad šiems pirkimams taikytos PĮ neatitinkančios procedūrų taisyklės.
Vidaus teisės aktuose nebuvo sureguliuotos pradinės pasirengimo pirkimams procedūros, tokios kaip pirkimų poreikių surinkimas, metinio pirkimų plano sudarymas bei oficiali jo tikslinimo tvarka. Nenustatyti pirkimų inicijavimo terminai bei jų laikymosi stebėsenos ir kontrolės mechanizmai. Neįtvirtinta prievolė naudoti unifikuotų dokumentų šablonų, pvz. standartizuotų poreikių surinkimo, pirkimų plano, pirkimo inicijavimo dokumentų (paraiškų) bei rinkos tyrimo pažymų formų. Nedetalizuota rinkos tyrimų ir rinkos konsultacijų vykdymo bei jų rezultatų įforminimo ir fiksavimo tvarka. Neapibrėžtos pirkimų procese dalyvaujančių asmenų funkcijos ir atsakomybės bei nenumatyta veiklų perdavimo tvarka keičiantis darbuotojams. Neįtvirtinti nešališkumo, konfidencialumo ir privačių interesų deklaravimo (PINREG) pareigų vykdymo priežiūros mechanizmai bei kontrolės priemonės darniųjų pirkimų strateginių rodiklių pasiekimui užtikrinti. Nereglamentuota pirkimų procesų stebėsenos, periodinės rezultatų analizės ir nuolatinio veiklos tobulinimo tvarka.
Nors PV 2025-12-22 patvirtintu Tvarkos aprašu buvo pašalinta didžioji dalis tikrinimo metu nustatytų reglamentavimo trūkumų, visgi, šiame Tvarkos apraše nebuvo nustatytos pirkimų proceso koordinatoriaus, teisininko ir duomenų apsaugos pareigūno funkcijos, jų atsakomybės sritys bei dalyvavimo pirkimų procese tvarka, taip pat šių atsakingų asmenų funkcijos ir atsakomybės nebuvo priskirtos kitiems pirkimų procese dalyvaujantiems atsakingiems asmenims.
	 1. Įtvirtinti šių atsakingų asmenų funkcijų vykdymą, kompetencijų ribas ir atsakomybės paskirstymą:
- pirkimų koordinatoriui pavedant pirkimų planavimo, poreikių surinkimo, pirkimų inicijavimo terminų laikymosi stebėsenos, dokumentų valdymo ir proceso atsekamumo funkcijas;
- teisininkui – pirkimų dokumentų, sutarčių teisinio vertinimo, su sutarčių vykdymu susijusių rizikų valdymo, teisės aktų reikalavimų laikymosi priežiūros ir kt. teisininkui priskirtinas funkcijas;
- duomenų apsaugos pareigūnui – pirkimų procese tvarkomų asmens duomenų apsaugos reikalavimų laikymosi priežiūrą ir kt. 
2. Atsakingų asmenų funkcijas ir atsakomybes apsirašyti, vadovaujantis Viešųjų pirkimų ir pirkimų organizavimo ir vidaus kontrolės rekomendacijomis[footnoteRef:3]. [3:  https://vpt.lrv.lt/public/canonical/1765449141/20325/Rekomendacijos%20atnaujintos%202025-12-11.docx] 


Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo datos.

	Vadovaujantis Viešųjų pirkimų ir pirkimų organizavimo ir vidaus kontrolės rekomendacijomis:
1. Paskirti pirkimų koordinatorių, pavedant pirkimų planavimo, poreikių surinkimo, pirkimų inicijavimo terminų laikymosi stebėsenos, dokumentų valdymo ir proceso atsekamumo funkcijas.
2. Paskirti atsakingą asmenį už pirkimų dokumentų, sutarčių teisinio vertinimo, su sutarčių vykdymu susijusių rizikų valdymo, teisės aktų reikalavimų laikymosi priežiūros ir kt. teisininkui priskirtinas funkcijas; pirkimų procese tvarkomų asmens duomenų apsaugos reikalavimų laikymosi priežiūrą ir kt. Apsvarstyti galimybes šias funkcijas priskirti pirkimų koordinatoriui.

Numatomas įgyvendinimo terminas: 2 mėnesiai nuo Tikrinimo ataskaitos patvirtinimo datos.

Už 1, 2 priemonės įgyvendinimą atsakingas asmuo:
Direktorius

	Atsakingų asmenų paskyrimas
	☒	☐	☐	☐	PV nėra paskyręs pirkimų proceso koordinatoriaus bei už bendrą pirkimų planavimą atsakingo asmens, ir tai sąlygojo, kad metinis pirkimų planas 2025 metais nebuvo tikslinamas, o poreikiai buvo skaidomi momentinėmis procedūromis[footnoteRef:4]. Šis paskyrimų trūkumas taip pat lėmė, kad pasirengimo pirkimui etape nebuvo naudojamos standartizuotos pirkimo paraiškų formos, o inicijavimo datos nefiksavimas užkirto kelią pirkimų terminų planavimui, stebėsenai bei prevencinės kontrolės mechanizmų veikimui[footnoteRef:5]. [4:  PV 2026-04-16 raštas Nr. NK-199, 2.5.5 p.: „Iki šiol pirkimų proceso koordinatorius nebuvo paskirtas <...>. Praktikoje grįžtamasis ryšys vykdavo tiesioginės komunikacijos būdu – per el. paštą, susitikimus ar neformalų bendravimą tarp pirkimų iniciatorių, pirkimų organizatorių ir vadovybės.“]  [5:  PV 2026-04-16 raštas Nr. NK-199, 2.5.4 p.: „Iki šiol nebuvo nustatyta aiški pareiga fiksuoti konkrečią pirkimo inicijavimo datą kaip atskirą privalomą duomenį. <...> Pirkimo inicijavimo data iki šiol nebuvo laikoma esminiu atskiru kontrolės rodikliu, nes didesnis dėmesys buvo skiriamas pirkimo vykdymo teisėtumui ir rezultatui, o ne procesų trukmės matavimui <...>“.] 

Pirkimų vykdytojas nesudarė tinkamo teisinio pagrindo pirkimų iniciatorių paskyrimui. Nors iniciatoriai formaliai buvo paskirti, sutikrinus oficialaus paskyrimo įsakymo duomenis su faktiniais Žurnalo įrašais, nustatytas esminis atsakomybių neatitikimas: iš 7 Žurnale užfiksuotų ir faktiškai pirkimus inicijavusių darbuotojų, tik 2 asmenys buvo oficialiai įgalioti tai daryti pagal įsakymą[footnoteRef:6]. Tai patvirtina, kad didžiąją dalį pirkimų faktiškai inicijavo tam oficialių įgaliojimų neturėję asmenys. [6:  PV direktoriaus 2024 m. gruodžio 31 d. įsakymas Nr. 2K-303.] 

Be to, PV nėra paskirti konkretūs asmenys, atsakingi už PĮ numatytų rodiklių stebėseną, darniųjų pirkimų koordinavimą, konfidencialumo pasižadėjimų ir nešališkumo deklaracijų pasirašymo kontrolę bei sprendimų dėl rinkos konsultacijų ar techninių specifikacijų projektų skelbimo priėmimą[footnoteRef:7]. Oficialių darbuotojų paskyrimų trūkumas ir deklaruojamų atsakomybių neatitikimas faktinei praktikai pagrindiniuose pasirengimo pirkimams etapuose sąlygojo esmines priežiūros spragas. [7:  PV 2026-04-16 raštas Nr. NK-199, 2.5.8 p.: „Iki šiol vidaus teisės aktuose nebuvo aiškiai nustatyta, kas priima sprendimus dėl rinkos konsultacijų ar techninių specifikacijų projektų skelbimo CVP IS, gautų pastabų nagrinėjimo ir atsakymų teikimo.“] 

	1. Paskirti pirkimų proceso koordinatorių, už konfidencialumo pasižadėjimų ir nešališkumo deklaracijų pasirašymo kontrolę, darniųjų pirkimų reikalavimų įgyvendinimo priežiūrą bei teisės aktuose nustatytų (įskaitant Švieslentėje fiksuojamus) rodiklių stebėseną bei priemonių plano dėl atitinkamų rodiklių gerinimo parengimą, tikslinimą pagal poreikį, bei vykdymo kontrolę, atsakingus asmenis.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.
	1. Bus paskirtas/parengtas direktoriaus įsakymas dėl paskyrimo vykdyti šias funkcijas: pirkimų proceso koordinatorius. Darbuotojas bus atsakingas už konfidencialumo pasižadėjimų ir nešališkumo deklaracijų pasirašymo kontrolę, darniųjų pirkimų reikalavimų įgyvendinimo priežiūrą bei teisės aktuose nustatytų (įskaitant Švieslentėje fiksuojamus)  rodiklių stebėseną, už priemonių plano dėl atitinkamų rodiklių gerinimo parengimą, tikslinimą pagal poreikį, bei vykdymo kontrolę.

Įgyvendinimo terminas: nuolat. Per 3 mėnesius nuo Tikrinimo ataskaitos patvirtinimo datos bus atlikti reglamentavimo pakeitimai.

Už priemonės įgyvendinimą atsakingas asmuo:
Direktorius


	Atsakomybių paskirstymas
	☒	☐	☐	☐	PV pasirengimo pirkimui procese neegzistavo centralizuotas pirkimų koordinavimas - niekas neprisiėmė atsakomybės už savalaikį poreikių surinkimą, jų pagrįstumo vertinimą, metinio pirkimų plano sudarymą bei sistemingą jo tikslinimą, o darniųjų pirkimų rodiklių stebėsenos funkcija ankstyvojoje planavimo stadijoje faktiškai nevykdyta (Žr. subprocesų Informacijos apie pirkimo poreikius surinkimas, Plano parengimas, Plano tikslinimas, Darnieji pirkimai pastabas). Pirkimų iniciatoriams nebuvo priskirta atsakomybė rengti formalius inicijavimo dokumentus (paraiškas), o tai sąlygojo, kad poreikių išraiška vyko laisva forma, neužtikrinant jokio pirminio reikalavimų struktūravimo[footnoteRef:8]. Taip pat, nebuvo praktinio funkcijų atribojimo tarp iniciatorių ir organizatorių (ar pirkimų komisijos) rengiant pirkimo dokumentus, todėl jų veiksmai dubliavosi[footnoteRef:9]. Kadangi esminiai pasirengimo žingsniai (pirkimo būdo parinkimas, nepirkimo per CPO LT pagrindimas, rinkos tyrimų vykdymas) nebuvo priskirti konkretiems vykdytojams, šie sprendimai priimti remiantis išimtinai neformalia, žodine komunikacija be objektyvaus atsekamumo[footnoteRef:10]. Faktiškai neegzistavo ir praktiniai algoritmai, nustatantys, kokiomis aplinkybėmis privalu vykdyti rinkos konsultacijas ar viešinti techninių specifikacijų projektus[footnoteRef:11], todėl šių įrankių taikymas paliktas atskirų procedūrų vykdytojų subjektyviai nuožiūrai, o galutinė pirkimo sąlygų teisėtumo peržiūra praktikoje neveikė kaip reali, konkrečiam subjektui priskirta vidaus kontrolės grandis[footnoteRef:12]. [8:  PV 2026-04-16 raštas Nr. NK-199, 2.5.4 p.: „Iki šiol nebuvo nustatyta aiški pareiga fiksuoti konkrečią pirkimo inicijavimo datą kaip atskirą privalomą duomenį. Praktikoje pirkimo inicijavimo momentą galima nustatyti netiesiogiai pagal pirkimo dokumentų rengimo datas, apklausos pažymas. Pirkimo inicijavimo data iki šiol nebuvo laikoma esminiu atskiru kontrolės rodikliu, nes didesnis dėmesys buvo skiriamas pirkimo vykdymo teisėtumui ir rezultatui, o ne procesų trukmės matavimui, taip pat atsižvelgiant į tai, jog didžioji dalis atliekamų pirkimų nėra skelbiami.“]  [9:  PV 2026-04-16 raštas Nr. NK-199, 2.5.10 p.: „Iki šiol Pirkimų vykdytojo vidaus teisės aktuose nebuvo detaliai reglamentuota, kurios pirkimo dokumentų dalys turi būti rengiamos pirkimų iniciatorių, o kurios - pirkimų organizatorių ar pirkimų komisijų ar kitų asmenų/darbuotojų. Praktikoje buvo susiformavusi darbo tvarka, pagal kurią pirkimų iniciatoriai dažniausiai rengdavo pirkimo objekto aprašymą ar techninės specifikacijos projektą, o pirkimų organizatoriai ar komisijos - procedūrinius pirkimo dokumentų elementus, susijusius su pirkimo būdu, teisės aktų reikalavimais ir sutarties sąlygomis. Tačiau tokia tvarka nebuvo formalizuota.“]  [10:  PV 2026-04-16 raštas Nr. NK-199, 2.5.6 p.: „Iki šiol nebuvo patvirtintos atskiros rinkos tyrimų atlikimo tvarkos <...>. Visgi rinkos tyrimai praktikoje buvo atliekami <...>, tačiau tai būdavo atliekama, dažniausiai, žodžiu. <...> o rinkos tyrimų rezultatai buvo fiksuojami apklausos pažymose.“]  [11:  PV 2026-04-16 raštas Nr. NK-199, 2.5.8 p.: „Iki šiol vidaus teisės aktuose nebuvo aiškiai nustatyta, kas priima sprendimus dėl rinkos konsultacijų ar techninių specifikacijų projektų skelbimo CVP IS, gautų pastabų nagrinėjimo ir atsakymų teikimo.“]  [12:  PV 2026-04-16 raštas Nr. NK-199, 2.5.11 p.: „<...> ši peržiūra nebuvo reglamentuota kaip atskira vidaus kontrolės procedūra su aiškiai apibrėžta apimtimi ir atsakomybe.“] 

	1. Detaliai apibrėžti ir paskirstyti atsakomybes už pasirengimo pirkimams koordinavimą (įskaitant savalaikį poreikių surinkimą ir pagrįstumo vertinimą), darniųjų pirkimų reikalavimų įgyvendinimo priežiūrą ankstyvojoje planavimo stadijoje bei teisės aktuose nustatytų rodiklių stebėseną, o taip pat sistemingą ir periodinę pasirengimo pirkimams procesų rezultatų analizę, nustatant konkrečius atsakingus subjektus ir jų funkcijas.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

2. Peržiūrėti pirkimų plano sudarymo, tikslinimo ir valdymo funkcijų paskirstymą, nustatant sprendimų priėmimo hierarchiją ir dokumentavimą.

Rekomenduojamas įgyvendinimo terminas: 2 mėnesiai nuo Tikrinimo ataskaitos patvirtinimo dienos.

3. Užtikrinti, kad esminiai pasirengimo pirkimams žingsniai (pirkimo būdo parinkimas, nepirkimo per CPO LT pagrindimas, rinkos tyrimų vykdymas bei galutinė pirkimo sąlygų teisėtumo peržiūra) būtų priskirti konkretiems vykdytojams ir aiškiai įforminti dokumentais, atsisakant sprendimų priėmimo remiantis išimtinai neformalia, žodine komunikacija.

Rekomenduojamas įgyvendinimo terminas: Nuolat.
	1. Pavesti pareigą už planavimą atsakingam asmeniui pagal PV viešųjų pirkimų organizavimo ir vidaus kontrolės tvarkos aprašo terminus centralizuotai surinkti PV struktūrinių padalinių pirkimų poreikius ateinantiems metams ir kartu su PV vadovu įvertinti jų finansinį bei ūkinį pagrįstumą.

Įgyvendinimo terminas: nuolat. Reglamentavimas bus atliktas per 2 mėnesius nuo Tikrinimo ataskaitos patvirtinimo datos, bus paskirti atsakingi asmenys.


2. Įpareigoti pirkimų iniciatorius jau pirminio poreikio teikimo metu (ankstyvojoje stadijoje) nurodyti, kokius darniųjų (žaliųjų, socialinių) pirkimų kriterijus bus siekiama taikyti. Už planavimą atsakingas asmuo privalės atlikti šių numatytų kriterijų atitikties teisės aktams patikrą prieš įtraukiant pirkimą į planą.

Numatomas įgyvendinimo terminas: 2 mėnesiai nuo Tikrinimo ataskaitos patvirtinimo dienos.


3. Įtvirtinti reikalavimą pirkimų koordinatoriui kas ketvirtį atlikti pasirengimo pirkimams procesų rezultatų analizę (stebint pirkimų vėlavimus, neįvykusių pirkimų priežastis, rodiklių nuokrypius) ir teikti oficialią ataskaitą bei siūlymus įstaigos vadovui.

Numatomas įgyvendinimo terminas: 2 mėnesiai nuo Tikrinimo ataskaitos patvirtinimo dienos.


4. Esminiai pasirengimo pirkimams žingsniai (pirkimo būdo parinkimas, nepirkimo per CPO LT pagrindimas, rinkos tyrimų vykdymas bei galutinė pirkimo sąlygų teisėtumo peržiūra) bus priskirti konkretiems vykdytojams ir aiškiai įforminti dokumentais, atsisakant sprendimų priėmimo remiantis išimtinai neformalia, žodine komunikacija. Tai atsispindės įstaigos VP procedūrų taisyklėse.

Rekomenduojamas įgyvendinimo terminas: Nuolat. Taisyklės bus pakoreguotos per 3 mėnesius nuo Tikrinimo ataskaitos patvirtinimo dienos.

Už 1, 2, 3, 4 priemonės įgyvendinimą atsakingas asmuo:
Direktorius

	Informacijos apie pirkimo poreikius surinkimas
	☒	☐	☐	☐	PV poreikių surinkimo procesas neužtikrina informacijos atsekamumo ir neatitinka gerosios pirkimų planavimo praktikos dėl šių esminių valdysenos trūkumų: visų pirkimų, įskaitant tarptautinius ir supaprastintus, poreikių surinkimas nepagrįstai vykdomas vadovaujantis išimtinai Mažos vertės pirkimų tvarkos aprašo nuostatomis, todėl nėra nustatytų terminų ne mažos vertės pirkimų poreikių identifikavimui, trūksta aiškaus atsakomybių paskirstymo ir nėra paskirtas asmuo, atsakingas už visos organizacijos poreikių surinkimo kontrolę. Poreikiai iš padalinių surenkami laisva forma ir ribotos apimties lentelėmis, kuriose fiksuojama tik bazinė informacija (objekto pavadinimas, preliminari vertė, pirkimo pradžia (ketvirčiais), sutarties trukmė ir iniciatorius), tačiau pagal Tarnybos pirkimų organizavimo ir vidaus kontrolės rekomendacijas (https://vpt.lrv.lt/lt/naujienos-3/atnaujintos-viesuju-pirkimu-ir-pirkimu-organizavimo-bei-vidaus-kontroles-rekomendacijos-iML/), toks detalumas yra nepakankamas: planavimo etape nėra identifikuojami pirkimo objektų BVPŽ kodai, nepateikiami išsamūs objektų aprašymai, nenurodomi finansavimo šaltiniai bei poreikio sąsaja su strateginiais organizacijos tikslais ir kt.
Nesurenkant išsamių pradinių duomenų, PV nevyksta kokybinė poreikių analizė. Kadangi padalinių pateiktus poreikius į bendrą pirkimų planą suveda pagalbines paslaugas teikianti išorinė įmonė, atliekanti išimtinai techninį duomenų perkėlimo darbą[footnoteRef:13], PV nevertinamos poreikių apjungimo (konsolidavimo) galimybės, neidentifikuojami nuolatinio pobūdžio pirkimai, nevertinamas plano racionalumas strateginių PV tikslų atžvilgiu, nevertinamas privalomų rodiklių pasiekimas. Analitinės poreikių konsolidavimo grandies nebuvimą akivaizdžiai iliustruoja faktas, jog net ir plane numatyti objektai vėliau perkami netaikant ilgalaikių sutarčių modelio, pavyzdžiui, transporto priemonių dalys (BVPŽ 34300000-0) per metus atskiromis procedūromis pirktos net 300 kartų, nors suplanuota atitinkamo pirkimo vertė 25 000 EUR be PVM, faktiškai nupirkta net už 46 285 EUR, visus pirkimus atliekant neskelbiamos apklausos būdu, taip  nepagrįstai išvengiant skelbiamo pirkimo vykdymo procedūros. [13:  PV 2026-04-16 rašto Nr. NK-199 2.2 p. nurodyta, kad pirkimų planą techniškai rengia samdoma įmonė, o asmens, koordinuojančio ir analizuojančio poreikių turinį organizacijos mastu, nėra.] 

Fundamentalų pirkimų valdysenos ir planavimo principų nesuvokimą atskleidžia PV teiginys, jog pirkimų poreikiai metams bėgant formuojami pildant mažos vertės pirkimų tiekėjų apklausos pažymas[footnoteRef:14]. Toks argumentas yra logiškai ydingas: apklausos pažyma yra procedūros vykdymo ir rezultato įforminimo, o ne pradinio planavimo ar poreikio surinkimo dokumentas. Ši praktika įrodo, kad realus poreikių valdymas PV nevyksta - metų eigoje atsiradus momentiniam poreikiui, įvykdoma procedūra, kuri tiesiog užfiksuojama Žurnale. Tai objektyviai patvirtina tiesioginė pirkimų plano ir Žurnalo duomenų analizė: Žurnale reguliariai atsiranda BVPŽ kodai, kurių PV visiškai neplanavo net ir pačiu bendriausiu lygmeniu (pagal pirmuosius 3 BVPŽ kodo skaitmenis). Nors šie objektai nenumatyti plane, tarp jų dominuoja tipiniai, nuolatinio pobūdžio ir lengvai prognozuojami poreikiai: mokymų (BVPŽ 80590000-6) ir pašto (BVPŽ 64110000-0) paslaugos, biuro įrangos priežiūra (BVPŽ 50315000-6), kanceliarinės prekės (BVPŽ 22800000-8), reguliariai perkami smulkūs įrankiai (BVPŽ 44510000-8) bei apsaugos paslaugos (BVPŽ 75242110-8). Toks procesas, kai planas visiškai neatspindi faktinių organizacijos pirkimų, o visiškai neplanuoti poreikiai tenkinami pasikartojančiomis atskiromis apklausomis, eliminuoja galimybę tinkamai apskaičiuoti pirkimų vertes ir sukuria tiesioginę riziką neteisėtam pirkimų skaidymui. [14:  PV 2026-06-03 rašte Nr. NK-355 nurodė, kad poreikiai formuojami pildant apklausos pažymą, kurios turinys (objekto pavadinimas, apklausti tiekėjai, nustatyta kaina) PV nuomone iš dalies atitinka poreikio formavimo turinį.] 

	1. Įdiegti kontrolės sistemą, kuri leistų stebėti, ar visi pirkimų iniciatoriai laiku pateikė poreikius, bei identifikuoti tuos, kurie jų nepateikė. Pavyzdžiui, sukurti registrą arba elektroninę sistemą, kurioje būtų fiksuojama, kas, kada ir kokiu formatu pateikė pirkimų poreikius.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

2. Atlikti kokybinę poreikių analizę prieš pirkimų planų sudarymą: vertinti pateiktų poreikių apjungimo (konsolidavimo) galimybes, identifikuoti nuolatinio, pasikartojančio pobūdžio pirkimus, vertinti plano racionalumą strateginių organizacijos tikslų atžvilgiu bei privalomų rodiklių pasiekimą. Užtikrinti, kad poreikių analizė užkirstų kelią dirbtiniam pirkimų skaidymui, ilgalaikius ar tipinius poreikius užsitikrinant per ilgalaikes sutartis.

Rekomenduojamas įgyvendinimo terminas: Nuolat
	1. Kontroliuoti PV viešųjų pirkimų organizavimo ir vidaus kontrolės tvarkos apraše nustatytų terminų laikymąsi, paskirti pirkimų koordintorių atsakingu už šią kontrolę, įtvirtinti reikalavimą, kad visi neplanuoti (metų eigoje atsirandantys) poreikiai būtų teikiami tik su struktūrinio skyriaus vadovo pasirašytu rašytiniu pagrindimu, paaiškinančiu skubos ar nenumatytų aplinkybių priežastis.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

2. Apsvarstyti galimybę bendro naudojimo apsaugotoje platformoje (pvz., Excel tinkle) sukurti ir įdiegti metinių pirkimų poreikių surinkimo registrą. Pavesti pirkimų koordinotariui identifikuoti vėluojančius skyrius ir pateikti jų sąrašą PV vadovui dėl operatyvaus sprendimų priėmimo.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

3. Pirkimų koordinatorius, prieš tvirtindamas metinį pirkimų planą, privalės atlikti visų padalinių pateiktų poreikių analizę. Homogeniškos (vienarūšės) prekės ir paslaugos (pvz., kanceliarinės prekės, remonto darbai ir pan.) bus privalomai apjungiamos į vieną didesnės apimties pirkimą, siekiant masto ekonomijos. Identifikavus nuolatinio, pasikartojančio pobūdžio įstaigos poreikius (pvz., atsarginės detalės, remonto darbai ir pan.), bus skatinama inicijuoti pirkimus ilgalaikėms sutartims sudaryti, užuot vykdžius trumpalaikius fragmentiškus pirkimus.

Rekomenduojamas įgyvendinimo terminas: Nuolat. Taisyklėse bus aprašyta per 3 mėnesius nuo Tikrinimo ataskaitos patvirtinimo dienos.

Už 1, 2, 3 priemonės įgyvendinimą atsakingas asmuo:
Direktorius


	Plano parengimas
	☒	☐	☐	☐	PV metinio pirkimų plano rengimo procesas yra išimtinai formalus, neatspindi realios organizacijos veiklos ir neįgyvendina PĮ įtvirtintų skaidrumo bei racionalaus lėšų naudojimo tikslų. Valdysenos ir vidaus kontrolės neveikimą planavimo etape patvirtina atotrūkis tarp planuojamo ir faktinio biudžetų: suplanuota pirkimų vertė siekė per 26,38 mln. Eur, tačiau faktiškai įvykdyta pirkimų tik už 7,36 mln. Eur (vos 27 proc. suplanuotos vertės)[footnoteRef:15]. PV laikosi ydingo pirkimų planavimo modelio, kai metų eigoje atsiradus naujiems poreikiams ar pasikeitus aplinkybėms, pirkimų planas nėra patikslinamas. [15:  Remiantis PV 2025 m. viešųjų pirkimų plano bei Žurnalo duomenimis.] 

Sistemingą nuolatinių poreikių neplanavimą įrodo faktas, jog dešimtys pirkimų faktiškai buvo vykdyti, nors metiniame pirkimų plane jie nebuvo suplanuoti net ir pačiu bendriausiu lygmeniu (pagal pirmus 3 BVPŽ kodo skaitmenis)[footnoteRef:16]. Į šį nenumatytų poreikių sąrašą pateko ir standartiniai, lengvai prognozuojami organizacijos veiklos elementai: mokymų paslaugos (BVPŽ 805), pašto paslaugos (BVPŽ 641), apsaugos paslaugos (BVPŽ 752), nekilnojamojo turto paslaugos (BVPŽ 701), kanceliarinės prekės (BVPŽ 228), įrankiai ir spynos (BVPŽ 445), laikrodžių priežiūra (BVPŽ 503) ir kiti. Tai įrodo, jog planavimo etape nebuvo analizuojami ankstesnių metų istoriniai duomenys, nevertinamas nuolatinis organizacijos funkcionavimo poreikis ir neatliekamas poreikių konsolidavimas. [16:  Išvada daroma palyginus 2025 m. PV viešųjų pirkimų plano ir Žurnalo duomenis pagal pirmuosius tris BVPŽ kodo skaitmenis. Plane šių kodų grupių nenumatyta, tačiau Žurnale užfiksuotos faktinės išlaidos.] 

PV neteisingai interpretuoja teisės aktų  nuostatas, kiekvieną momentinį poreikio atsiradimą traktuodamas kaip atskirą pirkimą, dėl ko organizacijoje galimai paplitusi pirkimų skaidymo praktika. Nustatyta, kad transporto priemonių dalys ir reikmenys (BVPŽ 343) per metus buvo perkami net 319 atskirų neskelbiamos apklausos procedūrų, duomenų paslaugos (BVPŽ 723) - 86 kartus, o statybinės medžiagos (BVPŽ 441) - 84 kartus. Nesuplanavęs šių poreikių visų finansinių metų mastu ir nesudaręs ilgalaikių sutarčių, PV neracionaliai išnaudoja pirkimams skirtus resursus.
Nekontroliuojamą planavimo procesą atskleidžia ir suplanuotų verčių viršijimas tose prekių ir paslaugų kategorijose, kurios buvo įtrauktos į planą. Nors, kaip minėta, plano tikslinimai atlikti nebuvo, faktinės išlaidos viršijo planuotas sumas: valymo paslaugų (BVPŽ 909) nupirkta už 12 863 Eur (suplanuota vos 605 Eur, t. y. viršyta daugiau nei 21 kartą), teisinių paslaugų (BVPŽ 791) – už beveik 39 tūkst. Eur (planuota 20 tūkst. Eur), o finansinių paslaugų (BVPŽ 661) – už daugiau nei 39 tūkst. Eur (planuota 21 tūkst. Eur)[footnoteRef:17]. [17:  Duomenys gauti palyginus PV pirkimų plane numatytas vertes (pagal atitinkamus BVPŽ kodus) su Žurnale faktiškai užfiksuotomis sutarčių / sąskaitų sumomis.] 

	1. Užtikrinti, kad į pirkimų planą būtų įtraukiami visi planuojami (tame tarp ir skubos tvarka vykdomi) pirkimai, nepriklausomai nuo jų vertės. 
2. Užtikrinti tinkamą BVPŽ kodų priskyrimą ir pirkimų vertės sumavimą pagal paslaugų ar prekių pobūdį visų finansinių metų mastu, siekiant išvengti nepagrįsto suskaidymo.
3. Užtikrinti, kad pirkimų planavimo etape būtų sistemingai vertinama ir pirkimų plane fiksuojama informacija apie galimybę taikyti kokybinius pasiūlymo vertinimo kriterijus, vertinamos su pirkimo objektu ir pirkimo būdu susijusios rizikos.

Rekomenduojamas įgyvendinimo terminas: Nuolat

4. Sukurti pirkimų plano vykdymo kontrolės sistemą, užtikrinančią suplanuotų pirkimų atitiktį faktiškai vykdomiems pirkimams, bei biudžeto pokyčių pagrįstumą. 

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.


	1. Bus užtikrinta, kad į pirkimų planą būtų įtraukiami visi planuojami (tame tarp ir skubos tvarka vykdomi) pirkimai, nepriklausomai nuo jų vertės. Bus sukurtas kontrolės mechanizmas ir aprašytas Taisyklėse. 

Rekomenduojamas įgyvendinimo terminas: Nuolat. Taisyklėse bus aprašyta per 3 mėnesius nuo Tikrinimo ataskaitos patvirtinimo dienos.

2. Paskirti atsakingus asmenis už Bendrojo viešųjų pirkimų žodyno (BVPŽ) kodų sutikrinimą to paties pobūdžio darbų, paslaugų ar prekių pirkimams, siekiant teisingai nustatyti pirkimo rūšį (tarptautinis, supaprastintas, mažos vertės) ir išvengti dirbtinio skaidymo.
3. Peržiūrėti ir, esant poreikiui, atnaujinti pirkimų plano formą, įtraukiant papildomas privalomas skiltis: „Galimybė taikyti kokybinius vertinimo kriterijus (Taip/Ne, argumentai)“ ir „Pirkimo objekto/būdo rizikos vertinimas“.

Numatomas 2. Ir 3 p. įgyvendinimo terminas: 2 mėnesiai nuo Tikrinimo ataskaitos patvirtinimo dienos.

4. Pirkimų registre įdiegti kontrolės filtrą – pirkimo organizatorius ar komisija negalės pradėti pirkimo procedūros, jei pirkimo iniciatoriaus paraiškoje nebus nurodytas konkretus galiojančio Pirkimų plano eilutės numeris.
5. Pavesti pirkimų koordinatoriui pareigą kas ketvirtį tikrinti faktiškai pradėtų pirkimų duomenis su pirkimų plane numatytais terminais bei vertėmis, o nustatytus nuokrypius fiksuoti ir teikti vadovybei.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už 1, 2, 3, 4, 5 priemonės įgyvendinimą atsakingas asmuo:
Direktorius

	Plano tikslinimas
	☒	☐	☐	☐	Tikrinamuoju laikotarpiu PV metinio pirkimų plano netikslino nė karto, nors pirkimų poreikis metų eigoje reikšmingai keitėsi. Kaip nustatyta tikrinimo metu (žr. subprocesą „Plano parengimas“), faktiškai buvo atlikta dešimtys pirkimų, kurie pradiniame plane nebuvo numatyti.  Ši praktika patvirtina, kad metinis pirkimų planas PV atlieka išimtinai formalaus dokumento vaidmenį ir nėra naudojamas kaip realus pirkimų valdymo instrumentas. PV neveikia kontrolės mechanizmai, užkardantys plane nenumatytų pirkimų vykdymo – atsiradus poreikiui, iškart pereinama prie pirkimo procedūros vykdymo. Be to, nefiksavus plano pakeitimų, eliminuojama galimybė atsekti, ar naujai atsiradę pirkimai nulemti objektyvių, iš anksto nenumatytų aplinkybių, ar tėra nepakankamo išankstinio planavimo pasekmė. Metinio pirkimų plano tikslinimo neatlikimas eliminuoja pirkimų skaidrumą, pirkimo verčių sumavimo kontrolę ir sukuria tiesiogines prielaidas nepagrįstam pirkimų skaidymui bei neracionaliam pirkimams skirtų lėšų naudojimui.
	1. Užtikrinti 2025-12-22 Tvarkos aprašu patvirtintos pirkimų planų tikslinimo tvarkos laikymąsi, kad visi plano pakeitimai, nepriklausomai nuo jų pobūdžio, būtų nuosekliai inicijuojami, pagrindžiami, derinami ir dokumentuojami aiškiai fiksuojant priimtus sprendimus, atsakingus subjektus ir užtikrinant jų atsekamumą bendrame pirkimų plane.

Rekomenduojamas įgyvendinimo terminas: Nuolat.

	1. Bus užtikrintas, sukuriant mechanizmą,  2025-12-22 Tvarkos aprašu patvirtintos pirkimų planų tikslinimo tvarkos laikymąsis, kad visi plano pakeitimai, nepriklausomai nuo jų pobūdžio, būtų nuosekliai inicijuojami, pagrindžiami, derinami ir dokumentuojami aiškiai fiksuojant priimtus sprendimus, atsakingus subjektus ir užtikrinant jų atsekamumą bendrame pirkimų plane.

Įgyvendinimo terminas: Nuolat. Taisyklėse bus aprašyta per 3 mėnesius nuo Tikrinimo ataskaitos patvirtinimo dienos.

Už priemonės įgyvendinimą atsakingas asmuo:
Direktorius

	Pirkimų inicijavimas
	☒	☐	☐	☐	PV nesilaikė nuoseklios pirkimų inicijavimo sekos, o pats inicijavimo momentas nebuvo laikomas esminiu kontrolės rodikliu ir nebuvo fiksuojamas kaip privalomas duomenų elementas[footnoteRef:18]. Oficialių pirkimo inicijavimo dokumentų (paraiškų) nenaudojimas ir inicijavimo datos nefiksavimas sukuria kritinę vidaus kontrolės spragą: organizacija praranda objektyvią galimybę planuotis pirkimo procedūrų trukmę ir stebėti terminų laikymąsi. Nefiksuojant inicijavimo momento, negali veikti jokie prevencinės kontrolės mechanizmai (pavyzdžiui, automatiniai priminimai atsakingiems asmenims), tampa neįmanoma atsekti, ar metinis pirkimų planas vykdomas nustatytais terminais, ir atsiranda reali rizika, jog pirkimų poreikiai nebus inicijuoti laiku.  [18:  PV 2026-04-16 rašto Nr. NK-199, 2.5.4 p.: „Iki šiol nebuvo nustatyta aiški pareiga fiksuoti konkrečią pirkimo inicijavimo datą kaip atskirą privalomą duomenį. Praktikoje pirkimo inicijavimo momentą galima nustatyti netiesiogiai pagal pirkimo dokumentų rengimo datas, apklausos pažymas. Pirkimo inicijavimo data iki šiol nebuvo laikoma esminiu atskiru kontrolės rodikliu, nes didesnis dėmesys buvo skiriamas pirkimo vykdymo teisėtumui ir rezultatui, o ne procesų trukmės matavimui, taip pat atsižvelgiant į tai, jog didžioji dalis atliekamų pirkimų nėra skelbiami. <...>.] 

Inicijuojant pirkimus nebuvo atliekami rinkos tyrimai, užtikrinantys pakankamą tiekėjų įvairovę ir objektyvių pirkimo sąlygų suformavimą. PV teigia, kad rinkos tyrimai buvo atliekami žodžiu, o jų rezultatai fiksuojami tiekėjų apklausos pažymose[footnoteRef:19]. Nesant objektyvių, dokumentuotų rinkos tyrimų, pasirengimo pirkimui sprendimai priimami subjektyviai, neužtikrinant racionalaus lėšų planavimo. [19:  PV 2026-04-16 raštas Nr. NK-199, 2.5.6 p.: „Iki šiol nebuvo patvirtintos atskiros rinkos tyrimų atlikimo tvarkos <...>. Visgi rinkos tyrimai praktikoje buvo atliekami <...>, tačiau tai būdavo atliekama, dažniausiai, žodžiu. <...> o rinkos tyrimų rezultatai buvo fiksuojami apklausos pažymose.“] 

PV nebuvo aiškiai nustatyta atsakomybė ir procedūros, reglamentuojančios sprendimų priėmimą dėl rinkos konsultacijų vykdymo ar techninių specifikacijų projektų skelbimo CVP IS[footnoteRef:20]. Dėl šios priežasties ir neturint aiškaus sprendimų priėmimo algoritmo, rinkos konsultacijų bei techninių specifikacijų projektų viešinimo įrankiai buvo naudojami itin retai (per metus skelbtos vos 3 konsultacijos)[footnoteRef:21], taip apribojant skaidrų dialogo su rinka procesą. [20:  PV 2026-04-16 raštas Nr. NK-199, 2.5.8 p.: „Iki šiol vidaus teisės aktuose nebuvo aiškiai nustatyta, kas priima sprendimus dėl rinkos konsultacijų ar techninių specifikacijų projektų skelbimo CVP IS, gautų pastabų nagrinėjimo ir atsakymų teikimo.“]  [21:  PV 2026-04-16 raštas Nr. NK-199, 2.5.7 p.: „<...> 2025 m. rinkos konsultacijos ir techninių specifikacijų projektai buvo taikomi retai arba nebuvo taikomi <...>. Konkrečių rinkos konsultacijų skaičius, skelbtų CVP IS 2025 m. – 3.“] 

PV nebuvo įtvirtinęs kurias pirkimo dokumentų dalis rengia iniciatoriai, o už kurias atsako pirkimų organizatoriai ar pirkimų komisija. Nesant šio esminio procesinio atribojimo, pirkimo sąlygų, kvalifikacijos reikalavimų, pašalinimo pagrindų bei pasiūlymų vertinimo kriterijų teisėtumo peržiūra negalėjo funkcionuoti kaip savarankiška vidaus kontrolės procedūra. 
	1. Užtikrinti 2025-12-22 Tvarkos aprašu patvirtinto pirkimo inicijavimo dokumento (paraiškos) naudojimą ir inicijavimo datos fiksavimą, vieningai ir struktūruotai fiksuojant ir dokumentuojant reikalavimus, užtikrinant terminų laikymosi stebėseną. 

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

2. Užtikrinti, 2025-12-22 Tvarkos aprašu nustatytos inicijavimo tvarkos laikymąsi, kad prieš inicijuojant pirkimus būtų įvertinama rinkos situacija, o reikšmingesnių ar sudėtingesnių pirkimų atvejais atliekami ir dokumentuojami rinkos tyrimai, kurių rezultatai būtų naudojami pagrindžiant sprendimus inicijavimo etape.

Rekomenduojamas įgyvendinimo terminas: Nuolat.
	1. Įpareigoti pirkimų iniciatorius visus pirkimus pradėti tik užpildžius inicijavimo dokumentą ar pirkimų paraišką ir užregistravus dokumentus nustatyta tvarka. Pavesti pirkimų koordinatoriui vieningai ir struktūruotai fiksuoti ir dokumentuoti reikalavimus, užtikrinti terminų laikymosi stebėseną.   
2. Pirkimo inicijavimo dokumente ar pirkimo paraiškos formoje įvesti privalomus laukus, kuriuose pirkimo iniciatorius, atsižvelgdamas į pirkimo sudėtingumą, nurodo planuojamą procedūrų eigą (pvz., paraiškos derinimas, sąlygų skelbimas, pasiūlymų vertinimas, sutarties pasirašymas).
3. Įpareigoti pirkimų iniciatorius prieš teikiant bet kokį pirkimo inicijavimo dokumentą ar pirkimo paraišką atlikti pirminę rinkos analizę (pvz., patikrinti analogiškų pirkimų kainas CVP IS, peržiūrėti galiojančius tiekėjų kainoraščius), siekiant realistiškai nustatyti pirkimo vertę.
4. Rinkos tyrimo rezultatai (pažyma ar surinkti duomenys) pridedami prie pirkimo inicijavimo dokumento ar pirkimo paraiškos. Šie duomenys bus naudojami kaip oficialus pagrindas nustatant pirkimo biudžetą, tiekėjų kvalifikacijos reikalavimus bei techninės specifikacijos sąlygas, užtikrinant, kad jos neribotų konkurencijos

Aukščiau nurodytų punktų numatomas įgyvendinimo terminas: 4 mėnesiai nuo Tikrinimo ataskaitos patvirtinimo dienos.

Už 1, 2, 3, 4 priemonės įgyvendinimą atsakingas asmuo:
Direktorius


	PĮ įtvirtintų rodiklių pasiekimo užtikrinimas
	☒	☐	☐	☐	PV neužtikrino PĮ įtvirtintų rodiklių pasiekimo: kokybinių vertinimo kriterijų taikymo rodiklis sudarė 0 proc. (privaloma – ne mažiau kaip 30 proc.), inovatyvių pirkimų – 0 proc. Rodiklių planavimo ir valdymo trūkumą atspindi faktas, jog PV privalomą kainos ir kokybės santykio rodiklį galėjo pasiekti atlikdamas vos vieną pirkimą. Didelės vertės statybos darbų pirkimas[footnoteRef:22] (sutarties vertė – virš 2,8 mln. Eur) sudarė 38 proc. visos PV metinės įvykdytų pirkimų vertės (7,36 mln.), tačiau jam taikytas išimtinai mažiausios kainos pasiūlymų vertinimo kriterijus. Sistemingai planuojant pirkimus ir šiam strateginės apimties pirkimui pritaikius kokybinius pasiūlymų vertinimo kriterijus, PĮ reikalavimai būtų įgyvendinti be papildomos administracinės naštos kitose pirkimų procedūrose. [22:  CVP IS vykdytas pirkimas Nr. 2448903 „Vandentiekio ir nuotekų šalinimo tinklų Bezdonų k., Bezdonų sen., Vilniaus r., statybos rangos darbai“.] 

PV teigia, kad  rodiklių nepasiekimą lėmė žmogiškųjų išteklių trūkumas, pirkimo objekto paprastumas ir pan.[footnoteRef:23]. Atsisakymas taikyti kokybinius pasiūlymų vertinimo kriterijus didelės vertės statybos pirkimuose vien dėl administracinio paprastumo nėra pagrįstas, nes tokiems darbams gali būti taikomi objektyvūs, nesudėtingai administruojami kriterijai (pvz., ilgesnis statybos darbų garantinis terminas, infrastruktūros avarijų likvidavimo greitis ar siūlomų specialistų patirtis ir pan.). Praktika rodo, kad ir įprastuose komunalinio sektoriaus pirkimuose inovacijos yra sėkmingai integruojamos: pavyzdžiui, perkant vandentiekio ar šilumos trasų medžiagas ir įrangą, galima reikalauti išmaniųjų jutiklių (IoT) sprendimų nuotoliniam nuotėkių fiksavimui, o atnaujinant katilines taikyti pažangius atsinaujinančios energetikos ar procesų automatizavimo sprendimus ir pan.  [23:  PV 2026-06-03 rašte Nr. NK-355, nurodo, kad kokybinių pasiūlymų vertinimo kriterijus netaikytas dėl ribotų žmogiškųjų išteklių ir objekto paprastumo, o inovatyvių pirkimų rodiklis nepasiektas, nes didžioji dalis pirkimų (pvz., vandentiekio medžiagos, katilų įranga) yra standartizuoti, kasdienio vartojimo objektai, kuriems, PV teigimu, inovatyvūs sprendimai nepritaikomi.] 

	1. Užtikrinti, kad informacija apie planuojamų pirkimų atitiktį PĮ nustatytiems rodikliams (rezervuoti / darnieji pirkimai, inovatyvūs pirkimai, kainos ir kokybės pasiūlymų vertinimo kriterijai ir pan.) būtų renkama ir vertinama pirkimų poreikių surinkimo bei planavimo etapuose.

Rekomenduojamas įgyvendinimo terminas: Nuolat.

2. Paskirti atsakingą asmenį už teisės aktų numatytų privalomųjų pirkimų rodiklių įgyvendinimą ir kontrolę.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.
	1. Peržiūrėti ir, esant poreikiui, atnaujinti kasmetinių poreikių pateikimo formą, įtraukiant privalomus kontrolinius klausimus (laukus) pirkimų iniciatoriams („ar pirkimas gali būti darnus/žaliasis?“; „ar pirkimas gali būti rezervuotas?“; „ar pirkimas gali būti inovatyvus?“; „kokiu kriterijumi (kainos ir kokybės santykiu ar tik mažiausia kaina) bus vertinami pasiūlymai?“).
2. Paskirti konkretų asmenį, atsakingą už PĮ įtvirtintų privalomųjų rodiklių (darniųjų/žaliųjų, rezervuotų pirkimų, pirkimų per CPO LT ir kokybinių vertinimo kriterijų taikymo procentų) stebėseną ir pasiekimą.

Numatomas aukščiau aprašytų punktų įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius

	Darnieji pirkimai
	☒	☐	☐	☐	PV darniosios plėtros principus į pirkimų procesą integruoja tik iš dalies: nors pasiektas 100 proc. žaliųjų pirkimų rodiklis, socialinių ir inovatyvių pirkimų rodikliai yra 0 proc. Planavimo etape neegzistavo joks mechanizmas ar strategija, įpareigojanti peržiūrėti pirkimų poreikius ieškant tvaresnių ar inovatyvių sprendimų. Sprendimai dėl socialinių ar inovatyvių kriterijų netaikymo buvo priimami tik pirkimo vykdymo etape, remiantis subjektyvia pirkimų organizatorių diskrecija. Rinkos situacijos vertinimas buvo atliekamas be struktūruotų rinkos konsultacijų, o sprendimai dažniausiai priimami žodžiu ir formaliai užfiksuojami tik apklausos pažymose ar protokoluose[footnoteRef:24]. [24:  PV 2026-04-16 rašte Nr. NK-199 nurodė, kad sprendimai netaikyti socialinių ar aplinkosauginių kriterijų dažniausiai buvo priimami žodžiu, o dokumentuojami tik pirkimo vykdymo metu laisvos formos apklausos pažymose ar komisijos protokoluose (pvz., šiukšliavežio ar naudotų konteinerių pirkimuose).] 

PV argumentacija, neva inovatyvių ir socialinių pirkimų netaikymą lėmė standartizuotas, kasdienis komunalinio sektoriaus pirkimų pobūdis (pvz., automobilių remontas, vandentiekio medžiagos, padangos) bei nepagrįstos prielaidos dėl galimo kainų augimo ar konkurencijos sumažėjimo[footnoteRef:25], atskleidžia ydingą pirkimų planavimo praktiką. Būtent standartizuotos prekės ir paprastos paslaugos yra palankiausia terpė taikyti socialinius kriterijus (pvz., rezervuojant teritorijų priežiūros, patalpų valymo paslaugų ar darbo aprangos pirkimus socialinėms įmonėms). Taip pat, PV pozicija, jog organizacijos socialinė atsakomybė realizuojama savaime per jos pagrindinę veiklą (užtikrinant švarą ar vandens tiekimą bendruomenei), o ne per pirkimų dokumentų reikalavimus, įrodo viešųjų pirkimų, kaip valstybės strateginio įrankio, nesuvokimą. Apibendrinant, darniųjų pirkimų planavimas PV organizacijoje nevyksta, inovacijų potencialas rinkoje nėra proaktyviai tiriamas, o tvarumo rodiklių rezultatai yra atsitiktiniai ir priklausomi nuo formalių, techninių procedūrų, o ne kryptingos valdysenos. [25:  PV 2026-06-03 rašto Nr. NK-355 43 ir 44 p. nurodo, kad inovatyvių ir socialinių kriterijų netaikymą lėmė objektyvus faktorius – „standartinis pirkimų pobūdis“, o šių kriterijų taikymas esamiems, modifikacijų nereikalaujantiems objektams reikalautų neproporcingų resursų ir nesukurtų pridėtinės vertės.] 

	1. Parengti darniųjų pirkimų strategiją, kurioje būtų aptarti darniųjų pirkimų vykdymo klausimai (pvz., sritys, kuriose galėtų būti taikomi darniųjų pirkimų reikalavimai, darniųjų pirkimų procesų etapai, atsakomybės, kontrolės mechanizmas ir pan.).

Rekomenduojamas įgyvendinimo terminas: 3 mėnesiai nuo ataskaitos patvirtinimo dienos.

2. Užtikrinti, kad informacija apie planuojamus pirkimus, kuriems gali būti taikomi inovatyvūs, socialiniai ir aplinkosauginiai kriterijai, būtų renkama ir vertinama pirkimų poreikių surinkimo bei planavimo etapuose.

Rekomenduojamas įgyvendinimo terminas: Nuolat.
	1. Parengti darniųjų pirkimų strategiją, kurioje būtų aptarti darniųjų pirkimų vykdymo klausimai (pvz., sritys, kuriose galėtų būti taikomi darniųjų pirkimų reikalavimai, darniųjų pirkimų procesų etapai, atsakomybės, kontrolės mechanizmas ir pan.).

Numatomas įgyvendinimo terminas: 5 mėnesiai nuo Tikrinimo ataskaitos patvirtinimo dienos.

2. Peržiūrėti ir atnaujinti kasmetinių poreikių pateikimo formą, įpareigojant pirkimo iniciatorius įvertinti pirkimo objektą pagal šiuos kriterijus: aplinkosauginis (žaliasis), socialinis ir inovatyvus.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius


	Veiklų perdavimo-priėmimo procedūros keičiantis atsakingiems asmenims
	☒	☐	☐	☐	Pirkimų vykdytojas pripažino[footnoteRef:26], kad organizacijoje nebuvo formalizuotos veiklų perdavimo–priėmimo sistemos, o keičiantis už pasirengimą pirkimams atsakingiems darbuotojams praktikoje buvo elgiamasi nevienodai. Dėl šios priežasties funkcijų ir su jomis susijusios pirkimų dokumentacijos perdavimas nebuvo sistemingai dokumentuojamas. Vieningos ir atsekamos perdavimo tvarkos nebuvimas sukuria tiesioginę riziką prarasti svarbią informaciją apie pradėtus pirkimų planavimo bei inicijavimo etapus, trikdo pasirengimo eigą ir neužtikrina sklandaus veiklos tęstinumo be duomenų praradimų. [26:  PV 2026-04-16 rašto Nr. NK-199 2.8 p.: “Iki šiol Pirkimų vykdytojo veikloje nebuvo patvirtinta atskira, detalizuota veiklų perdavimo ir priėmimo procedūra, kuri būtų taikoma visais atvejais keičiantis už pirkimų procesus atsakingiems asmenims. Tačiau veiklų perdavimas ir pirkimų proceso tęstinumas praktikoje buvo užtikrinami vadovaujantis bendrosiomis darbo organizavimo, dokumentų valdymo ir vadybinės kontrolės priemonėmis. <...> Vis dėlto pažymėtina, kad ši praktika nebuvo formalizuota kaip atskira vidaus procedūra, todėl perdavimo veiksmai ne visais atvejais buvo vykdomi vienodai.“] 

	Įdiegti su pirkimais susijusių veiklų ir pirkimų dokumentacijos perdavimo bei priėmimo tvarką, užtikrinant, kad keičiantis už pasirengimą pirkimams atsakingiems darbuotojams, visa informacija apie pradėtus planavimo, inicijavimo etapus ir nebaigtas užduotis būtų sistemingai bei atsekamai dokumentuojama ir perduodama naujai paskirtiems asmenims, taip užkardant duomenų praradimo riziką ir užtikrinant sklandų veiklos tęstinumą.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos
	1. Parengti ir PV vadovo įsakymu patvirtinti „Su viešaisiais pirkimais susijusių veiklų ir dokumentacijos perdavimo-priėmimo tvarkos aprašą“.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

2. Užtikrinti, kad visi einamieji pirkimo dokumentų juodraščiai, rinkos tyrimų duomenys ir susirašinėjimai būtų saugomi ne asmeniniuose kompiuteriuose, o centralizuotuose PV registruose arba bendrame tinkle. Keičiantis darbuotojams, IT specialistai privalomai užtikrins el. pašto dėžutės ir sistemų teisių nukreipimą/perleidimą naujai paskirtam asmeniui.

Įgyvendinimo terminas: nuolat. Techniniai sprendimai bus įgyvendinti per 3 mėn. 

Už 1, 2 priemonės įgyvendinimą atsakingas asmuo:
Direktorius

	Konkurencingumo pirkimuose užtikrinimas
	☒	☐	☐	☐	Nors oficialūs viešųjų pirkimų stebėsenos rodikliai, atspindintys vieno tiekėjo dominavimą bei vidutinį pasiūlymų skaičių, formaliai atitinka nustatytus tikslus[footnoteRef:27], ši statistika neatspindi realios tiekėjų konkurencingumo užtikrinimo situacijos, t. y. pirkimų skaidymą ir vykdymą neskelbiamos apklauso būdais. Kaip yra nurodyta kitų Tikrinimo ataskaitos suprocesų pastabose, PV taiko praktiką išskaidyti metinius poreikius į dešimtis ar net šimtus atskirų, mažos vertės procedūrų[footnoteRef:28]. Toks pirkimų skaidymas neprisideda prie atviros rinkos konkurencijos užtikrinimo. [27:  Remiantis Švieslentės duomenimis: rodiklis „Pirkimų, kuriuose pasiūlymą pateikė tik vienas tiekėjas, skaičiaus dalis (be centralizuotų pirkimų)“ yra 20,0 proc., rodiklis „Pirkimų, kuriuose pasiūlymą pateikė tik vienas tiekėjas, skaičiaus dalis (su centralizuotais pirkimais)“ - 15,4 proc., rodiklis „Vidutinis vienam pirkimui tenkantis pasiūlymų skaičius (be centralizuotų pirkimų)“ – 3,8 vnt., o rodiklis „Vidutinis vienam pirkimui tenkantis pasiūlymų skaičius (su centralizuotais pirkimais)“ – 3,8 vnt.]  [28:  Remiantis Žurnalo analize, PV nesudaro ilgalaikių sutarčių: transporto priemonių dalys per metus pirktos 319 kartų, duomenų paslaugos – 86 kartus, statybinės medžiagos – 84 kartus ir kt.] 

Vietoj skelbiamų pirkimo procedūrų vykdant neskelbiamas tiekėjų apklausas, rinka nėra informuojama apie PV poreikius, o dalyvauti kviečiami tik subjektyviai iš anksto atrinkti. Šią uždarą, inertišką pirkimų sistemą galutinai įtvirtina proaktyvių rinkos tyrimų ir atvirų rinkos konsultacijų nebuvimas[footnoteRef:29]. Neanalizuodama rinkos ir neieškodama alternatyvų, organizacija neįgyvendina  PĮ įtvirtintų skaidrumo bei racionalaus lėšų naudojimo tikslų.  [29:  Kaip nustatyta vertinant pirkimų inicijavimą, 2025 m. PV vykdė tik 3 rinkos konsultacijas, o rinkos tyrimai atliekami neformaliai, paviršutiniškai įvertinant orientacinę kainą ir neužtikrinant pakankamos tiekėjų įvairovės paieškos.] 

	1. Užtikrinti, kad būtų sistemingai analizuojama reali pirkimų konkurencingumo situacija, identifikuojamos pasikartojančios problemos bei numatomos konkrečios priemonės konkurencijai didinti.

Rekomenduojamas įgyvendinimo terminas: Nuolat.


	1. Pavesti pirkimų koordinatoriui po kiekvieno pirkimo procedūrų pabaigos užfiksuoti gautų galiojančių pasiūlymų skaičių. Ypatingas dėmesys bus skiriamas pirkimams, kuriuose buvo gautas tik 1 pasiūlymas arba pirkimas neįvyko dėl tiekėjų trūkumo.
2. Pavesti pirkimų koordinatoriui kas ketvirtį atlikti pirkimų analizę, siekiant nustatyti priežastis, kodėl tiekėjai nedalyvauja pirkimuose (pvz., per griežti kvalifikacijos reikalavimai, neproporcingos sutarčių baudos, per trumpi pasiūlymų pateikimo terminai ar pasenusios techninės specifikacijos).

Numatomas 1 ir 2 p. įgyvendinimo terminas: 2 mėnesiai nuo Tikrinimo ataskaitos patvirtinimo dienos – bus pakeistos Taisyklės.

Už 1, 2 priemonės įgyvendinimą atsakingas asmuo:
Direktorius

	Nešališkumo deklaracijų / konfidencialumo pasižadėjimų pasirašymo ir privačių interesų deklaravimas ir kontrolė
	☒	☐	☐	☐	PV neužtikrino nuolatinės privačių interesų deklaravimo ir konfidencialumo įsipareigojimų kontrolės. Analizuojant pirkimų iniciatorių duomenis nustatyta, kad dalis iniciatorių, nors ir buvo pateikę privačių interesų deklaracijas (pagal VPIDĮ), jose nedeklaravo savo einamų pirkimo iniciatoriaus pareigų[footnoteRef:30]. Kiti darbuotojai Privačių interesų registre iniciatoriaus pareigas deklaravo, tačiau nepasirašė konfidencialumo pasižadėjimų būtent kaip pirkimo iniciatoriai, kadangi juos pasirašydavo tik dėl kitų atliekamų funkcijų (pvz. pirkimų organizatoriaus)[footnoteRef:31]. Ypač ydingas ir kritinę riziką keliantis atvejis užfiksuotas, kai asmuo, faktiškai vykdęs ir pirkimo iniciatoriaus, ir pirkimo komisijos nario pareigas, privačių interesų apskritai nebuvo deklaravęs[footnoteRef:32], tačiau PV šio fakto neidentifikavo ir jokių nušalinimo veiksmų nesiėmė[footnoteRef:33]. [30:  Iniciatoriai: A. S., E. L., V. D.]  [31:  Iniciatoriai: G.S., J. A., A.D.]  [32:  Iniciatorius R.B.]  [33:  Asmuo dalyvavo komisijos veikloje, pvz. 2025-04-09 Vandens laboratorinių tyrimų paslaugų pirkime balsavo už sprendimo priėmimą.] 

Procese taip pat dubliuojamas teisinis reguliavimas ir sukuriama perteklinė administracinė našta, nes iš Privačių interesų registre interesus deklaruojančių iniciatorių papildomai reikalaujama pasirašyti popierines nešališkumo deklaracijas. Ši praktika taikoma neatsižvelgiant į PĮ 33 straipsnio 2 dalies 1 punktą, pagal kurį perkantysis subjektas reikalauja, kad asmenys būtų „<...> Viešųjų ir privačių interesų derinimo įstatymo nustatyta tvarka deklaravęs privačius interesus, o asmenys, kuriems neprivaloma deklaruoti privačius interesus, – Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaraciją“. Be to, PV neidentifikuoja visų asmenų, galinčių daryti įtaką pirkimų rezultatams: kiti pirkimų procese dalyvaujantys darbuotojai (pavyzdžiui, dokumentus derinantys ar vizuojantys asmenys) apskritai nėra įpareigojami pasirašyti konfidencialumo pasižadėjimų.
	1. Reguliariai tikrinti, ar visi su pasirengimo pirkimui procesu (nuo poreikio atsiradimo iki pirkimo paskelbimo) susiję asmenys yra pateikę ir (ar) atnaujinę privačių interesų deklaracijas, užtikrinant, kad jose būtų nurodytos faktiškai atliekamos pareigos pirkimuose (pvz., pirkimo iniciatoriaus ar komisijos nario), nustatant, kad patikros rezultatai būtų fiksuojami (pvz., patikros žurnale ar ataskaitoje) ir teikiami Pirkimų vykdytojo vadovui.

Rekomenduojamas įgyvendinimo terminas: 
Ne rečiau kaip 1 kartą per metus.

2. Užtikrinti, kad konfidencialumo pasižadėjimai ir nešališkumo deklaracijos būtų registruojami registre, fiksuojant informaciją, leidžiančią kontroliuoti, ar visi (tame tarpe ir pirkimų rezultatams įtaką galintys daryti) pirkimų procese dalyvaujantys asmenys šiuos dokumentus pasirašo laiku ir tinkamai. 
3. Atsisakyti praktikos reikalauti atskirų nešališkumo deklaracijų iš asmenų, kurie privačius interesus jau yra deklaravę Privačių interesų registre. 

Rekomenduojamas įgyvendinimo terminas: Nuolat.
	1. Įpareigoti už interesų konfliktų prevenciją atsakingą asmenį ne rečiau kaip 1 kartą per metus (kasmet iki sausio 31 d.) atlikti visų pirkimų komisijos narių, pirkimų organizatorių, iniciatorių ir ekspertų deklaracijų patikrą PV vidiniuose registruose ir PINREG sistemoje.
Numatomas įgyvendinimo terminas: 2 mėnesiai nuo Tikrinimo ataskaitos patvirtinimo dienos – bus pakeistos Taisyklės.

2. Pasibaigus metinei patikrai, koordinatorius rengia oficialią Interesų atitikties ataskaitą, kuri teikiama PV vadovui sprendimams priimti (pvz., asmenų nušalinimui nuo pirkimų, kol bus atnaujinti duomenys).

Numatomas įgyvendinimo terminas: ne rečiau kaip 1 kartą per metus. Taisyklės bus pakeistos per 2 mėnesius nuo Tikrinimo ataskaitos.

3.Konfidencialumo pasižadėjimai ir nešališkumo deklaracijos bus registruojami registre, fiksuojant informaciją, leidžiančią kontroliuoti, ar visi (tame tarpe ir pirkimų rezultatams įtaką galintys daryti) pirkimų procese dalyvaujantys asmenys šiuos dokumentus pasirašo laiku ir tinkamai. 
4. Bus atsisakyta praktikos reikalauti atskirų nešališkumo deklaracijų iš asmenų, kurie privačius interesus jau yra deklaravę Privačių interesų registre. 

Numatomas įgyvendinimo terminas: nuolat. 3 ir 4 p. nurodyti veiksmai bus aprašyti per 2 mėnesius nuo Tikrinimo ataskaitos.

Už 1, 2, 3, 4 priemonės įgyvendinimą atsakingas asmuo:
Direktorius

	Dokumentų standartizavimas
	☒	☐	☐	☐	PV pasirengimo pirkimams etape faktiškai netaikė jokių standartizuotų dokumentų šablonų. Procese nebuvo patvirtintų poreikių surinkimo ir pirkimų plano formų, todėl padaliniai informaciją teikdavo laisva forma[footnoteRef:34]. PV taip pat nenaudojo unifikuotų pirkimo inicijavimo (paraiškų) bei rinkos tyrimo dokumentų, dėl ko nebuvo fiksuojama tiksli inicijavimo data[footnoteRef:35]. Nesant patvirtintų ir visiems padaliniams privalomų formų, pirkimų informacija PV buvo teikiama nenuosekliai. Dėl to procese prarandamas atsekamumas - iš esamų dokumentų tiesiog neaišku, kas, kada ir kokiu pagrindu priėmė sprendimus suplanuoti, inicijuoti ar pagrįsti konkretaus pirkimo poreikį. [34:  PV 2026-04-16 raštas Nr. NK-199, 2.3.5 p.: „Iki šiol pirkimų poreikis dažniausiai buvo teikiamas laisva forma arba buvo teikiama mažos vertės pirkimo apklausos pažyma <...>“.]  [35:  PV 2026-04-16 raštas Nr. NK-199, 2.5.4 p.: „Iki šiol nebuvo nustatyta aiški pareiga fiksuoti konkrečią pirkimo inicijavimo datą kaip atskirą privalomą duomenį. Praktikoje pirkimo inicijavimo momentą galima nustatyti netiesiogiai pagal pirkimo dokumentų rengimo datas, apklausos pažymas.“] 


	Tarnyba neteikia rekomendacijos pasitvirtinti standartizuotas pirkimų poreikio surinkimo, pirkimų plano, pirkimo inicijavimo (paraiškų) bei rinkos tyrimo dokumentų formas, kadangi PV šias formas jau yra patvirtinęs.
Papildomai rekomenduojama:
1. užtikrinti, kad patvirtintos dokumentų formos būtų nuosekliai taikomos pagal jų paskirtį.

Rekomenduojamas įgyvendinimo terminas: Nuolat.
	1. Užtikrinti, kad visos PV patvirtintos standartizuotos formos (poreikių surinkimo anketos, pirkimų plano šablonai, pirkimo paraiškos ir rinkos tyrimo pažymos) būtų lengvai prieinamos visiems darbuotojams vidiniame tinkle.
2. Įvesti taisyklę, kad pirkimų koordinatorius arba pirkimų organizatoriai turi teisę ir pareigą atmesti ir nevykdyti bet kokių pirkimo iniciatorių pateiktų dokumentų (paraiškų, rinkos tyrimų), jei jie užpildyti ne pagal oficialiai patvirtintas formas (pvz., laisva forma el. laišku ar pasenusiuose MS Word dokumentuose).
3. Suorganizuoti trumpą vidinį pristatymą/instruktažą visiems PV pirkimų iniciatoriams (struktūrinių skyrių vadovams ir specialistams), dar kartą akcentuojant esamų formų pildymo taisykles, privalomus laukus (BVPŽ kodai, rodikliai, rizikos) ir teisinę jų svarbą proceso atsekamumui.

Rekomenduojamas įgyvendinimo terminas: Nuolat. Taisyklės ir kiti veiksmai bus įvesti ir užtikrinti per 3 mėnesius.

Už 1, 2, 3 priemonės įgyvendinimą atsakingas asmuo:
Direktorius

	Dokumentų valdymo ir pirkimų valdymo sistemų naudojimas
	☒	☐	☐	☐	PV pasirengimo pirkimams etape nenaudojo specializuotos dokumentų ar pirkimų valdymo informacinės sistemos - procesas administruojamas standartinėmis biuro programomis, o derinimas vyksta išimtinai elektroniniu paštu. Sisteminių skaitmeninių sprendimų trūkumas apsunkina galimybes objektyviai užtikrinti atsekamumą, terminų kontrolę ir kompensuoti kitus nustatytus proceso valdymo trūkumus. Pažymėtina, kad PV pirkimų pasirengimo etapui administruoti nepilnai išnaudoja ir turimus bazinius skaitmeninius resursus: pirkimų planavimo efektyvumui didinti bei klaidų rizikai mažinti nėra pasitelkiami elektroninio pašto kalendoriai su automatiniais priminimais užduočių delegavimui, taip pat nevedami bendri struktūruoti skaitmeniniai registrai lokaliame serveryje, kurie leistų stebėti veiksmų seką ir atsekti dokumentų versijas.
	Įsivertinti galimybes įsidiegti elektroninę pirkimų valdymo sistemą.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.
	1. Atlikti vidinį auditą, siekiant nustatyti, kokias pirkimų funkcijas galima būtų skaitmenizuoti (pvz., paraiškų teikimą, pirkimų plano vykdymo stebėseną, sutarčių terminų kontrolę, BVPŽ kodų sumavimą), apsvarstyti galimybę įsigyti atskirą specializuotą platformą.

Numatomas įgyvendinimo terminas: 2 mėnesiai nuo Tikrinimo ataskaitos patvirtinimo dienos.

Už priemonės įgyvendinimą atsakingas asmuo:
Direktorius

	Terminai ir jų laikymosi kontrolė
	☒	☐	☐	☐	PV neužtikrino pirkimų planavimo terminų nustatymo ir jų laikymosi kontrolės. Visų pirma, nebuvo nustatyti aiškūs terminai pirkimų poreikiams surinkti, todėl šis pasirengimo etapas nebuvo niekaip kontroliuojamas. Pačiuose pirkimų planuose terminai nurodomi tik ketvirčiais, o kai kuriais atvejais apima ir itin plačius laikotarpius (pavyzdžiui, nurodant I–IV ketv.), todėl reali tokio termino kontrolė tampa tiesiog neįmanoma.
Be to, nebuvo sekama, ar pirkimai yra pradedami laiku pagal patvirtintą planą. Pirkimo inicijavimo data apskritai nebuvo laikoma svarbiu rodikliu ir jos fiksavimas nebuvo privalomas (plačiau žr. kitų subprocesų pastabose), todėl PV negalėjo objektyviai atskirti pirkimo inicijavimo momento nuo paties pasirengimo pirkimui trukmės. 
PV nelygino planuojamų ir faktinių pirkimo datų, neanalizavo vėlavimo priežasčių ir nevykdė jokios terminų kontrolės, kuri padėtų išvengti pavėluotų procedūrų.
	1. Nustatyti aiškius pasirengimo pirkimui terminus (atsisakant praktikos terminus planuoti pernelyg plačiais intervalais) ir jų laikymosi kontrolės mechanizmą, užtikrinant, kad būtų nuolat lyginamos planuojamos ir faktinės pirkimo datos bei analizuojamos vėlavimo priežastys.

Rekomenduojamas įgyvendinimo terminas: 2 mėnesiai nuo Tikrinimo ataskaitos patvirtinimo dienos.

2. Įsidiegti išankstinių pirkimų inicijavimo pareigos priminimų mechanizmą.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.
	1. Peržiūrėti ir apsvarstyti galimybę atnaujinti pirkimų plano registrą, įvedant papildomas skiltis: „Faktinė paraiškos gavimo data“, „Faktinė pirkimo paskelbimo data“ ir „Nuokrypis dienomis“.
2. Svarstyti galimybę pirkimo iniciatoriams pavesti pareigą teikti pasiaiškinimus ar nurodyti vėlavimo priežastis tuo atveju, jeigu faktinė pirkimo pradžios data vėluoja daugiau nei 14 dienų nuo suplanuotos.
3. Pavesti pirkimų koordinatoriui kas ketvirtį rengti sisteminę vėlavimo priežasčių analizės ataskaitą, kuri bus teikiama PV vadovui, siekiant optimizuoti pasirengimo pirkimams procesus ir tikslinti vėlesnius planus.
4. Pirkimų registre kiekvienai pirkimų plano eilutei priskirti tikslią „Planuojamą pirkimo pradžios datą“.
5. Paskirti pirkimų koordinatorių ar kitą asmenį, atsakingą už priminimų siuntimą, jei pirkimas neinicijuojamas iki plane numatytos datos. Pirkimo koordinatorių įpareigoti dalyvauti pirkimo plano patvirtinimo metu bei kontroliuoti, siekiant atsisakyti praktikos pasirengimo pirkimui terminus planuoti pernelyg plačiais intervalais.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už 1, 2, 3, 4, 5 priemonės įgyvendinimą atsakingas asmuo:
Direktorius

	Procesų vykdymo kontrolė
	☒	☐	☐	☐	PV organizacijoje neužtikrinama priežiūra, ar struktūriniai padaliniai pirkimų poreikius teikia laiku, ar pats pirkimų planas vykdomas nuosekliai ir kada atsiranda objektyvus teisinis bei faktinis pagrindas jį tikslinti. Taip pat, PV neturi įrankių, leidžiančių kontroliuoti, kad nebūtų viršijamos suplanuotos pirkimų vertės, į procesą neįtraukiami iš anksto nesuplanuoti pirkimai bei užkertamas kelias pirkimo objektų skaidymui. Kontrolės trūkumas tiesiogiai identifikuojamas ir pirkimų inicijavimo stadijoje: PV neseka, ar pirkimai pradedami laiku bei ar pirkimo iniciatoriai pateikia visą privalomą, išsamią informaciją, būtiną pirkimo dokumentų rengimui. Taip pat, neveikia konfidencialumo pasižadėjimų ir privačių interesų deklaravimo atitikties bei aktualumo kontrolė.
	Nustatyti veiklos rodiklių tikslus pasirengimo pirkimams procese dalyvaujantiems asmenims (pvz., laiku inicijuoti pirkimą, užtikrinti plano tikslumą ir pan.).

Rekomenduojamas įgyvendinimo terminas: 2 mėnesiai nuo Tikrinimo ataskaitos patvirtinimo dienos.
	1. Įpareigoti už personalą atsakingą darbuotoją specifinius su viešaisiais pirkimais susijusius rodiklius įtraukti į darbuotojų metines veiklos užduotis ir vertinimo formas.
2. Pavesti pirkimų koordinatoriui kas ketvirtį vykdyti pirkimo rodiklių suvestinę, identifikuoti asmenis ar skyrius, nepasiekiančius nustatytų tikslų ir pateikti informaciją PV vadovui prevencinėms ar korekcinėms priemonėms taikyti.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius

	Atsakingų asmenų mokymai
	☒	☐	☐	☐	PV nėra suformavęs sistemingos pasirengimo pirkimams procese dalyvaujančių asmenų kompetencijų ugdymo sistemos. Nors PV darbuotojai epizodiškai dalyvauja su viešaisiais pirkimais susijusiuose mokymuose[footnoteRef:36], PV neturi patvirtinto kvalifikacijos kėlimo plano, neidentifikuoja individualių mokymosi tikslų pagal atliekamas funkcijas ir neįdiegia vidinių žinių perdavimo ar sklandaus naujų darbuotojų įvedimo į pirkimų procesus mechanizmų. Pažymėtina, kad nepaisant formaliai deklaruojamo dalyvavimo mokymuose, faktinė pirkimų pasirengimo eiga atskleidžia realų praktinių kompetencijų bei teisinio reguliavimo išmanymo trūkumą. Sistemingi trūkumai poreikių formavimo, planavimo, terminų valdymo, interesų konfliktų prevencijos ir vidaus kontrolės srityse patvirtina, kad atskirų darbuotojų įgytos teorinės žinios neužtikrina kokybiško bei teisės aktus atitinkančio pasirengimo pirkimams. [36:  PV darbuotojai 2025 m. dalyvavo šiuose mokymuose „Viešųjų pirkimų, atliekamų žodžiu, vykdymas“, „Numatomo viešojo pirkimo vertės skaičiavimas“, „Pirkimų planavimo mokymai“, „Mokymų „Kainos ir kokybės santykio kriterijaus taikymas“ vaizdo įrašas“ ir kt.] 

	Sukurti nuoseklią darbuotojų kvalifikacijos kėlimo sistemą, apimančią mokymus, mentorystę ir įvadinį mokymą naujiems darbuotojams, užtikrinant, kad mokymų poveikis būtų vertinamas pagal praktinius rezultatus (planavimo kokybę, klaidų mažėjimą ir pan.).

Rekomenduojamas įgyvendinimo terminas: 3 mėnesiai nuo Tikrinimo ataskaitos patvirtinimo dienos.
	1. Parengti standartizuotą viešųjų pirkimų įvadinio mokymo programą naujai priimtiems darbuotojams (pirkimų iniciatoriams ir organizatoriams). Programa apims esamų PV standartizuotų formų pildymo taisykles, BVPŽ kodų parinkimą bei interesų deklaravimo PINREG sistemoje tvarką. Mokymai turi būti užbaigiami per pirmąsias 2 darbuotojo savaites (skaičiuojant nuo jo įdarbinimo).
2. Pavesti pirkimų koordinatoriui kartu su už personalą atsakingu asmeniu sudaryti kasmetinį kvalifikacijos kėlimo planą (mokymus išorėje ir PV viduje).

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius

	Komunikacija (vidinė)
	☒	☐	☐	☐	PV neužtikrina veiksmingos, dokumentuotos ir atsekamos vidinės komunikacijos, o horizontalusis bendradarbiavimas bei grįžtamasis ryšys tarp skirtingų proceso dalyvių yra fragmentuotas. Kadangi informacijos apsikeitimas vyksta nereguliariai, išimtinai elektroniniu paštu, PV nėra struktūruoto ryšio kanalo tarp pirkimų iniciatorių ir asmens, atsakingo už pirkimų planavimą. Komunikacijos trūkumas tiesiogiai pasireiškia pamatiniuose pasirengimo pirkimams etapuose: sprendžiant klausimus dėl pirkimo poreikių, techninių specifikacijų, rinkos tyrimų ar pirkimo būdo pasirinkimo. Informacija tarp iniciatorių, organizatorių ir pirkimo komisijos narių keičiamasi laisva forma, neužtikrinant duomenų atsekamumo. Proceso valdyme visiškai neapibrėžtas formalus grįžtamasis ryšys apie nustatytus trūkumus, plano pasikeitimus ar vėlavimus - informacija apie terminų nuokrypius laiku neperduodama koordinavimo funkcijas atliekantiems asmenims, todėl PV praranda galimybę operatyviai reaguoti ir koordinuotai taikyti reikiamus korekcinius veiksmus.
	Sisteminti informacijos teikimą ir grįžtamąjį ryšį, sukuriant struktūruotus ir atsekamus vidinės komunikacijos kanalus tarp pirkimų proceso dalyvių (iniciatorių, už planavimą atsakingo asmens, organizatorių ar pirkimo komisijos) bei užtikrinant, kad pasirengimo pirkimams procesų rezultatų analizės metu nustatyti trūkumai (įskaitant plano pasikeitimus, terminų nuokrypius ar vėlavimus) būtų fiksuojami, operatyviai perduodami koordinuojančioms grandims, o siūlomos korekcijos įgyvendinamos ir periodiškai peržiūrimos.

Rekomenduojamas įgyvendinimo terminas: Nuolat.
	1. Pavesti pirkimų koordinatoriui valdyti ir prižiūrėti vidinius PV registrus. 
2. Pavesti pirkimų koordinatoriui kas ketvirtį vykdyti vyksiančių pirkimų rezultatų analizę ir teikti informaciją apie užfiksuotus trūkumus PV vadovui prevencinėms ar korekcinėms priemonėms taikyti.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos – įvedant reglamentavimą.

Už 1, 2 priemonės įgyvendinimą atsakingas asmuo:
Direktorius


	Procesų analizė ir tobulinimas
	☒	☐	☐	☐	PV nesukūrė ir netaikė nuolatinės pasirengimo pirkimams procesų stebėsenos, analizės ir tobulinimo sistemos. PV savo paaiškinimuose pripažįsta, kad iki šiol jokie apibendrinti duomenys apie pasirengimo etapų eigą, pirkimų plano vykdymo nukrypimus, terminų laikymąsi ar dažniausiai pasitaikančius trūkumus nebuvo renkami, sisteminami ar analizuojami. Kadangi jokia analizė sistemiškai ir periodiškai nevykdoma, o jos rezultatai nėra dokumentuojami, PV vadovybei bei pirkimų procese dalyvaujantiems darbuotojams niekada nebuvo teikiamos apibendrintos išvados ar pasiūlymai dėl procesų tobulinimo. Atitinkamai, identifikavus konkrečias klaidas, jos vertinamos tik kaip pavieniai epizodai, todėl organizacijoje nėra rengiami jokie sisteminiai korekcinių veiksmų planai, nenustatomos ilgalaikės atsakomybės bei terminai trūkumų šalinimui. Šis veiklos vertinimo ir grįžtamojo ryšio nebuvimas užkerta kelią nuolatiniam vidaus procedūrų, formų ar kontrolės mechanizmų atnaujinimui, todėl pasirengimo pirkimams etape užfiksuotos problemos lieka sisteminio pobūdžio.
	1. Įdiegti pirkimų proceso analizės ir tobulinimo sistemą, nustatant reguliarių vertinimų tvarką, atsakomybės pasiskirstymą bei užtikrinant sisteminių korekcinių veiksmų planų rengimą nustatytiems trūkumams šalinti.

Rekomenduojamas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

2. Atlikti metinę pasirengimo pirkimui procesų (nuo poreikio atsiradimo iki pirkimo paskelbimo) analizę, kurios rezultatai būtų apibendrinami ir pristatomi vadovybei bei pirkimų procese dalyvaujantiems darbuotojams, įtraukiant siūlymus dėl veiklos gerinimo.

Rekomenduojamas įgyvendinimo terminas: 
Ne rečiau kaip 1 kartą per metus
	1. Priskirti pirkimų koordinatoriui atsakomybę už nuolatinį pirkimų kokybės vertinimą. Esant poreikiui, jei atliekant vertinimą identifikuojamas sisteminis trūkumas (pvz., pasikartojantys techninių specifikacijų klaidų atvejai, masiniai sutarčių keitimai ar pirkimų vėlavimai tame pačiame skyriuje), gali būti parengiamas sisteminis korekcinių veiksmų planas.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

2. Kiekvienų metų pabaigoje (iki gruodžio 31 d.) pirkimų koordinatorius atliks išsamią viso pasirengimo pirkimui ciklo analizę. Bus vertinama: realūs poreikių pateikimo terminai, atliktų rinkos tyrimų kokybė, paraiškų atmetimo/tikslinimo dažnumas bei faktinių pirkimo paskelbimo datų nuokrypiai nuo plano. Tyrimo rezultatai apibendrinami ir pateikiami PV vadovui. Esant poreikiui, taip pat organizuojamas bendras pirkimų procese dalyvaujančių darbuotojų (iniciatorių, komisijos narių) susirinkimas, kuriame pristatomos išmoktos pamokos, aptariamos dažniausiai darytos klaidos ir supažindinama su ateinančių metų pirkimų gerinimo tikslais.

Numatomas įgyvendinimo terminas: ne rečiau kaip 1 kartą per metus. Taisyklės bus pakoreguotos ne vėliau kaip 3 mėnesiai nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius

	Veiklos ir/ar vidaus kontrolės audito ir (ar) bet kokių kitų patikrinimų (jei tokių buvo) ataskaitų išvadų / rekomendacijų laikymasis
	☐	☐	☐	☒	



	Korupcijos prevencija
	☒	☐	☐	☐	PV korupcijos prevencijos priemonės pasirengimo pirkimams etape yra deklaratyvaus pobūdžio, neužtikrinančios realaus rizikų valdymo. Nors PV yra formaliai pasitvirtinęs Nulinės tolerancijos korupcijai politiką[footnoteRef:37], praktinis jos nuostatų įgyvendinimas ir stebėsena nevyksta: nėra parengto korupcijos prevencijos veiksmų plano, neatliekama korupcijos pasireiškimo tikimybės nustatymo procedūra bei neorganizuojami tiksliniai antikorupciniai mokymai darbuotojams. Be to, viešai PV svetainėje nėra pateikiama informacija apie vidinius pranešimų kanalus, pranešimų nagrinėjimo tvarką ar pranešėjų konfidencialumo ir apsaugos užtikrinimą. Šį formalų požiūrį į antikorupcinės aplinkos kūrimą bei realių kontrolės priemonių trūkumą tiesiogiai iliustruoja ir anksčiau nustatyti kritiniai trūkumai, susiję su pirkimų iniciatorių bei komisijos narių privačių interesų deklaravimo bei konfidencialumo pasižadėjimų pasirašymo kontrolės nebuvimu (plačiau žr. „Nešališkumo deklaracijų / konfidencialumo pasižadėjimų pasirašymo ir privačių interesų deklaravimas ir kontrolė“ bei „Procesų vykdymo kontrolė“ subproceso pastabas). [37:  UAB „Nemenčinės komunalininkas“ direktoriaus 2019 m. rugsėjo 20 d. įsakymu Nr. 3K-187 patvirtinta „Nulinės tolerancijos korupcijai politika“.] 

	1. Užtikrinti, kad korupcijos pasireiškimo tikimybės analizė būtų atliekama reguliariai, o jos išvados integruojamos į korupcijos prevencijos veiksmų planą, kuriame turėtų būti numatytos konkrečios rizikų mažinimo priemonės pirkimų srityje (įskaitant tikslinius antikorupcinius mokymus darbuotojams) ir užtikrintas jų nuoseklus įgyvendinimas bei stebėsena.

Rekomenduojamas įgyvendinimo terminas: Ne rečiau kaip 1 kartą per metus.

2. Užtikrinti, kad Pirkimų vykdytojo interneto svetainėje būtų viešai ir aiškiai pateikiama informacija apie vidinius pranešimų kanalus, pranešimų apie pažeidimus nagrinėjimo tvarką bei pranešėjų konfidencialumo ir apsaugos užtikrinimą.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.
	1. Pavesti už korupcijos prevenciją atsakingam asmeniui pareigą kasmet atlikti išsamią korupcijos pasireiškimo tikimybės analizę viešųjų pirkimų srityje (vertinant pirkimų iš vieno tiekėjo dalį, sutarčių keitimus, neformalią komunikaciją).
2. Analizės išvadas ir nustatytas rizikos zonas oficialiai integruoti į įstaigos „Korupcijos prevencijos programos veiksmų planą“, papildant jį specifinėmis priemonėmis (pvz., privalomu rinkos tyrimų dokumentavimu, rotacijos principų taikymu komisijose).

Numatomas įgyvendinimo terminas: ne rečiau kaip 1 kartą per metus. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos.

3. Parengti reikalingus dokumentus bei aiškią, visuomenei ir darbuotojams prieinamą informaciją apie įstaigoje veikiantį vidinį pranešimų apie pažeidimus kanalą (nurodant specialų el. pašto adresą, telefono numerį ar tiesioginę formą).
4. Informacijoje detaliai ir suprantamai aprašyti pranešėjų konfidencialumo užtikrinimo priemones, neigiamo poveikio priemonių taikymo draudimą bei garantijas, kylančias iš Pranešėjų apsaugos įstatymo.
5. PV interneto svetainėje sukurti atskirą, lengvai surandamą polapį, kuriame bus paskelbta parengta tvarka, pranešimo forma ir atsakingo asmens kontaktai.

Numatomas 3-5 p. įgyvendinimo terminas: 2 mėnesiai nuo Tikrinimo ataskaitos patvirtinimo dienos.

Už 1,  2, 3, 4, 5 priemonės įgyvendinimą atsakingas asmuo:
Direktorius

	Kitos pastabos
	


B. Pirkimo procedūros ir procedūrų po pirkimo atlikimo vykdymo etapo valdysena 
	Subprocesas
	Nepasiekta
	Pasiekta
	Viršyta
	N/I
	Pastabos
	Rekomendacijos ir jų įvykdymo terminai

	ĮGYVENDINIMO PRIEMONĖS, ATSAKINGI ASMENYS, Įgyvendinimo TERMINAI


	Reglamentavimas
	☒	☐	☐	☐	PV tikrinamuoju laikotarpiu neturėjo patvirtintų vidaus teisės aktų, reglamentuojančių supaprastintų ir tarptautinės vertės pirkimų organizavimą – praktikoje visi pirkimai, nepriklausomai nuo jų vertės, buvo vykdomi vadovaujantis tik Mažos vertės pirkimų tvarkos aprašu. Tai neatitinka PĮ 37 straipsnio 1 dalies, pagal kurią tarptautinį ar supaprastintą pirkimą perkantysis subjektas atlieka šiame įstatyme nustatyta tvarka – Mažos vertės pirkimų tvarkos aprašo, kurio taikymo sritį PĮ 37 straipsnio 2 dalis apriboja mažos vertės pirkimais, taikymas didesnės vertės pirkimams reiškia, kad šiems pirkimams taikytos PĮ neatitinkančios procedūrų taisyklės.
Mažos vertės pirkimų tvarkos apraše nuorodos į PĮ netikslios: aprašo 22.3.10 punkte nustatyta, kad į gautas pretenzijas atsakoma PĮ 108 straipsnyje nurodyta tvarka ir terminais, nors šis straipsnis reglamentuoja pretenzijos pateikimo perkančiajam subjektui ir kreipimosi į teismą terminus – atsakymo į pretenziją tvarką ir terminus, įskaitant pareigą priimti motyvuotą sprendimą ir apie jį pranešti ne vėliau kaip per 6 darbo dienas, nustato PĮ 109 straipsnis. 

PV neturi patvirtinto pirkimo komisijos darbo reglamento, nors pareiga komisijai dirbti pagal ją sudariusio subjekto patvirtintą darbo reglamentą nustatyta PĮ 31 straipsnyje, o nuostata, kad komisija dirba pagal reglamentą, įtvirtinta ir paties PV Mažos vertės pirkimų tvarkos apraše.
Vidaus teisės aktuose:
- nenustatyta, kuriais atvejais pirkimą vykdo pirkimų organizatorius, o kuriais - pirkimo komisija;
- nenustatyta tiekėjų užklausų ir pretenzijų nagrinėjimo vidaus tvarka - nenustatyta, kas ir kokia tvarka nagrinėja užklausas bei pretenzijas ir priima sprendimus dėl jų;
- nereglamentuotas stebėtojų, konsultantų ir ekspertų pasitelkimas - nenustatyta, kokiais atvejais jie pasitelkiami, kokie veiksmai jiems pavedami ir kaip įforminami jų dalyvavimo rezultatai;
- neaprašyta ypatingos skubos pirkimų vykdymo tvarka - nenustatyta, kokiomis sąlygomis ir kaip tokie pirkimai atliekami;
- nenustatyta pirkimo procedūrų nutraukimo tvarka - neapibrėžta, kas priima sprendimą dėl nutraukimo ir kokiais kriterijais remiantis;
- neįtvirtinta laimėjusių pasiūlymų, sudarytų sutarčių viešinimo ir ataskaitų teikimo vidaus tvarka - nepaskirti atsakingi asmenys, nenumatytos terminų kontrolės priemonės;
- nereglamentuotas informacijos apie tiekėjus, pirkimų procedūrų metu nuslėpusius informaciją ar pateikusius melagingą informaciją, paskelbimas - nenustatyta, kas ir kokia tvarka tokią informaciją fiksuoja ir skelbia;
- nedetalizuoti pirkimo procedūrų terminai pagal atskirus etapus;
- neapibrėžta tiekėjų atitikties tarptautinių sankcijų reikalavimams tikrinimo tvarka - nenustatyta, kas, kokiu periodiškumu ir kokiais šaltiniais remiantis atlieka patikras ir kaip jos fiksuojamos;
- nenumatyta pirkimų proceso analizės ir veiklos tobulinimo tvarka.
	PV 2025-12-22 pasitvirtino Tvarkos aprašą, parengtą pagal Viešųjų pirkimų tarnybos pirkimų organizavimo ir vidaus kontrolės rekomendacijas, kuriuo buvo pašalinta didžioji dalis tikrinimo metu nustatytų reglamentavimo trūkumų.  Papildomai rekomenduojama:
1. reglamentuoti tarptautinių sankcijų, nustatančių ribojimus ar draudimus skirti vykdyti pirkimo sutartis taikymo tvarką (veiksmus, nustačius tarptautinių sankcijų atvejus), duomenų apie sankcionuotus potencialius pirkimo dalyvius sisteminimo taisykles.
2. Patikslinti Mažos vertės pirkimų tvarkos apraše naudojamas nuorodas į PĮ.
3. Pasitvirtinti pirkimo komisijos darbo reglamentą, įsivertinant galimybes atsižvelgti į Tarnybos parengtas rekomendacinio pobūdžio Viešojo pirkimo ir pirkimo komisijos sudarymo ir jos veiklos organizavimo gaires[footnoteRef:38]. [38:  https://vpt.lrv.lt/uploads/vpt/documents/files/mp/komisijos_gaires.pdf

] 


Rekomenduojamas įgyvendinimo terminas: per 1 mėnesį nuo Tikrinimo ataskaitos patvirtinimo dienos.
	1. Į PV viešųjų pirkimų organizavimo ir vidaus kontrolės tvarkos aprašą įtraukti naują skyrių/priedą „Tarptautinių sankcijų taikymo ir tiekėjų tikrinimo tvarka“. Jame aiškiai nustatyti veiksmus: privalomą tiekėjų, jų subtiekėjų ir naudos gavėjų tikrinimą oficialiuose sankcijų sąrašuose (pvz., ES finansinių sankcijų informacinėje sistemoje) prieš sudarant sutartį.
2. Reglamentuoti, kad nustačius, jog tiekėjui taikomos tarptautinės sankcijos, privaloma nedelsiant atmesti jo pasiūlymą (arba nutraukti sutartį vykdymo etape).
3. Patikslinti Mažos vertės pirkimų tvarkos apraše naudojamas nuorodas į PĮ.
4. Pasitvirtinti pirkimo komisijos darbo reglamentą.

Numatomas įgyvendinimo terminas: 2 mėnesiai nuo Tikrinimo ataskaitos patvirtinimo dienos.

Už 1, 2, 3, 4 priemonės įgyvendinimą atsakingas asmuo:
Direktorius


	Atsakingų asmenų paskyrimas
	☒	☐	☐	☐	Pirkimų iniciatoriai, organizatoriai ir viešojo pirkimo komisijos nariai PV yra paskirti direktoriaus įsakymais, juose nurodant konkrečius fizinius asmenis, tačiau atlikus faktinės pirkimų vykdymo praktikos patikrinimą, nustatytas atvejis, kai tiekėjų apklausos pažymą pasirašė ir mažos vertės pirkimą atliko pirkimo iniciatorius, apskritai neįtrauktas į pirkimo organizatorių sąrašą[footnoteRef:39] – pirkimo procedūrą įvykdė asmuo, neturėjęs tam jokio vidaus dokumentais suteikto įgaliojimo. Kartu nustatyti trys atvejai, kai asmenys, faktiškai vykdę tiek pirkimo iniciatoriaus, tiek organizatoriaus funkcijas, direktoriaus įsakymu buvo paskirti tik pirkimų organizatoriaus funkcijoms, o iniciatoriaus funkcijų paskyrimas apskritai nebuvo įformintas[footnoteRef:40].  [39:  Pirkimo iniciatorius A. S., kuris nebuvo įtrauktas į pirkimo organizatorių sąrašą atliko pirkimą „Gyvenamojo namo, esančio Pakrantės g. 10, Nemenčinės m., Vilniaus r., šlaitinio stogo remonto darbų pirkimas“ (2024-12-12 tiekėjų apklausos pažyma Nr. 24-12-12-1).]  [40:  Pirkimo organizatoriai A. D., G. S., J. A.] 

	1. Įdiegti kontrolės mechanizmą, užtikrinantį, kad pirkimo procedūrų veiksmus atliktų ir pirkimo dokumentus pasirašytų tik tokius įgaliojimus turintys asmenys.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.


	1. Parengti ir PV vadovo įsakymu patvirtinti oficialią „Viešųjų pirkimų procedūrinių veiksmų ir dokumentų pasirašymo teisių (įgaliojimų) matricą“. Joje bus aiškiai identifikuota, kokie asmenys (pvz., įstaigos vadovas, pirkimų koordinatorius, komisijos pirmininkas, pirkimų organizatorius) turi teisę pasirašyti konkrečius dokumentus (paraiškas, rinkos tyrimo pažymas, komisijos protokolus, sutartis, laimėtojų nustatymo sprendimus).

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už priemonės įgyvendinimą atsakingas asmuo:
Direktorius

	Atsakomybės paskirstymas
	☒	☐	☐	☐	Nors pirkimų procese dalyvaujantys asmenys yra  paskirti direktoriaus įsakymais, tačiau tikrinimo metu nustatyta, kad įsakymuose įtvirtintas atsakomybių paskirstymas neatitinka faktinio funkcijų vykdymo: pvz., pirkimą atliko ir apklausos pažymą pasirašė iniciatorius, neįtrauktas į pirkimų organizatorių sąrašą, o trys asmenys, faktiškai vykdė ir iniciatoriaus, ir organizatoriaus funkcijas, nors jiems suteikti įgaliojimai tik vienoms pareigoms. Darbuotojai vykdo funkcijas, kurios pagal vidaus dokumentus jiems nepriskirtos, ir tai iškreipia nustatytą atsakomybių modelį: iš paskyrimo dokumentų nebėra galimybės nustatyti, kas už kurį pirkimo veiksmą faktiškai atsako. 
Tikrinimo metu nustatyta, kad PV nėra paskirstęs atsakomybių tarp pirkimų organizatorių bei pirkimų komisijos. Nei vidaus dokumentuose, nei praktikoje nenustatyti kriterijai, pagal kuriuos būtų sprendžiama, kada pirkimo procedūras vykdo pirkimų organizatorius, o kada – pirkimų komisija. Analogiškai neapibrėžtos funkcijos, susijusios su pretenzijų nagrinėjimu, sprendimų dėl pirkimo procedūrų nutraukimo priėmimu bei kitų esminių procedūrinių veiksmų atlikimu. Tikrinimo metu nustatyta, kad praktikoje šios funkcijos buvo vykdomos tiek pirkimų organizatoriaus, tiek pirkimų komisijos, nesant aiškios kompetencijos atribojimo tvarkos.
Komisijos veiklos teisinį neapibrėžtumą papildomai lemia tai, kad nėra patvirtinto komisijos darbo reglamento, kuriame būtų nustatytos komisijos funkcijos, kompetencijos ribos, sprendimų priėmimo procedūros ir atsakomybės. Dėl to nėra pakankamų prielaidų užtikrinti nuoseklų ir vienodą komisijos veiklos vykdymą.
Taip pat nustatyta, kad PV nėra tinkamai atskyręs pirkimų vykdymo ir kontrolės funkcijų. Dokumentus rengiantiems darbuotojams kartu pavestos ir jų parengtų dokumentų tikrinimo funkcijos, o dokumentų tvirtinimo procesas iš esmės apsiriboja formaliu suderinimu ir neužtikrina nepriklausomos turinio kontrolės. Tokia praktika didina interesų konflikto, klaidų ar kontrolės neefektyvumo riziką.
	1. Užtikrinti, kad pirkimų procese dalyvaujančių subjektų faktiškai vykdomos funkcijos atitiktų vidaus dokumentuose (pvz., pareigybių aprašymuose, direktoriaus įsakymuose) įtvirtintas; jei funkcijos deleguojamos kitam asmeniui, tai turi būti aiškiai įforminta dokumentais (pvz., pavedimu ar įsakymu).

Rekomenduojamas įgyvendinimo terminas: Nuolat.

2. Nustatyti atsakomybių ribas tarp pirkimų organizatoriaus ir pirkimų komisijos, apibrėžiant, kuriais atvejais pirkimą vykdo organizatorius, o kuriais - komisija.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

3. Paskirstant atsakomybes atskirti pirkimo procedūrų vykdymo ir jų kontrolės funkcijas, užtikrinant, kad parengtų dokumentų ir atliktų veiksmų patikrą vykdytų ne juos rengęs ar atlikęs asmuo.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.
	1. Peržiūrėti visų pirkimų procese dalyvaujančių darbuotojų pareigybės aprašymus ir, esant poreikiui, atnaujinti juos, kad juose būtų tiksliai atspindėtos jų faktiškai atliekamos užduotys (pvz., jei asmuo nuolat skiriamas komisijos pirmininku ar pirkimų organizatoriumi, ši funkcija turi būti įrašyta jo nuostatuose).
2. Atsisakyti žodinių pavedimų vykdyti pirkimo procedūras ar pavaduoti kitą pirkimų specialistą.

Numatomas įgyvendinimo terminas: 4 mėnesiai nuo Tikrinimo ataskaitos patvirtinimo dienos.

3. Peržiūrėti ir, esant poreikiui, atnaujinti PV viešųjų pirkimų organizavimo ir vidaus kontrolės tvarkos aprašą, kuriame aiškiai ir nedviprasmiškai atriboti pirkimo vykdytojų kompetencijas pagal pirkimo vertę, sudėtingumą ir pobūdį.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

4. Įdiegti privalomą kontrolės mechanizmą visuose pasirengimo ir procedūrų vykdymo etapuose (pvz., pirkimo iniciatoriaus parengtą techninės specifikacijos projektą privalomai peržiūri ir patikrina pirkimų koordinatorius; pirkimo dokumentų (sąlygų) paketą prieš jį skelbiant privalomai patikrina pirkimų koordinatorius; galutinį sutarties projektą su laimėtoju prieš pasirašymą tikrina skyriaus vadovas.

Numatomas įgyvendinimo terminas: 4 mėnesiai nuo Tikrinimo ataskaitos patvirtinimo dienos.

Už 1, 2, 3, 4 priemonės įgyvendinimą atsakingas asmuo:
Direktorius

	Konkurencingumo pirkimuose užtikrinimas
	☒	☐	☐	☐	PV nurodė[footnoteRef:41], kad skelbiamų pirkimų atveju tiekėjai apie galimybę dalyvauti papildomai informuojami telefonu. Tokia praktika pati savaime vertintina kaip konkurenciją skatinanti priemonė, tačiau bendravimas telefonu nepalieka dokumentinio pėdsako, todėl nėra galimybės nustatyti, ar informavimas realiai vykdomas, kokia apimtimi ir kokiais kriterijais remiantis atrenkami informuojami tiekėjai. Nefiksuojamas ir jokia tvarka nereglamentuotas informavimas negali atstoti sistemingo rinkos supažindinimo su PV pirkimais. [41:  PV 2026-04-16 rašto Nr. NK-199 3.5 p.] 

Kartu kituose tikrinimo etapuose nustatyti faktai rodo, kad PV veikloje susiformavusi praktika tiekėjų konkurencingumą galimai riboja: pirkimų planas, atliekantis ir rinkos informavimo apie planuojamus pirkimus funkciją, nebuvo patikslintas nė karto, nors faktiškai vykdyti pirkimai nuo plano reikšmingai skyrėsi ir verte, ir skaičiumi, dalis pirkimų vykdyta apskritai neįtraukus jų į planą - tiekėjai neturėjo galimybės iš anksto sužinoti apie realiai vykdomus pirkimus ir jiems pasirengti. 
Tam pačiam objektui vietoj ilgalaikės sutarties, dėl kurios būtų varžomasi skelbiamo pirkimo procedūromis, atlikta apie 300 atskirų mažos vertės neskelbiamų apklausų, kurių kiekvienoje apklaustinų tiekėjų ratą parinko pats PV - reikšminga pirkimų apimtis rinkai liko nematoma. Skelbiamo pirkimo[footnoteRef:42] sąlygose nustatytas su pirkimo objektu nesusijęs kvalifikacijos reikalavimas - Valstybinės energetikos inspekcijos atestatas darbams, nors pirktos prekės – galimai nepagrįstai susiaurino galinčių dalyvauti tiekėjų ratą. Šių aplinkybių visuma rodo, kad PV deklaruojamas tiekėjų skatinimas dalyvauti pirkimuose neatsveria faktinės aplinkos, kurioje rinka apie planuojamus pirkimus neinformuojama, reikšminga pirkimų dalis atliekama be viešo paskelbimo, o skelbiamų pirkimų sąlygos dalyvavimą galimai nepagrįstai riboja.  [42:  Pirkimo Nr. 2420413.] 

	1. Informuoti potencialius tiekėjus apie paskelbtus ir planuojamus pirkimus, pasitelkiant įvairias informacijos sklaidos priemones (pvz., viešus informacijos kanalus, renginius), o tais atvejais, kai pirkimu nesidomi arba domisi tik nedidelis tiekėjų skaičius, imtis papildomų veiksmų - tiesiogiai kreiptis į rinkos dalyvius, skatinti juos dalyvauti ir aiškintis nedalyvavimo priežastis, tokį informavimą ir jo rezultatus fiksuojant dokumentuose.

Rekomenduojamas įgyvendinimo terminas: Nuolat.

2. Pirkimų segmentuose, kuriuose nustatomas žemas konkurencijos lygis ar didelė vieno tiekėjo pirkimų dalis, atlikti priežasčių analizę ir vertinti konkrečias alternatyvas konkurencijai didinti (pvz., pirkimo objekto skaidymas, techninių reikalavimų peržiūra ar technologinių sprendimų alternatyvos).

Rekomenduojamas įgyvendinimo terminas: Ne rečiau kaip 1 kartą per metus.

3. Peržiūrėti pasirinktas pirkimų strategijas tiekėjų konkurencingumui didinti, plečiant tiekėjų bazę ir skatinant naujų tiekėjų dalyvavimą PV pirkimuose, vykdant proaktyvų bendradarbiavimą su tiekėjais, organizuojant renginius, tokius kaip atvirų durų dienos, mokymai ir konsultacijos.

Rekomenduojamas įgyvendinimo terminas: Nuolat.
	1. Apie planuojamus ir paskelbtus didesnės vertės ar specifinius pirkimus PV informaciją viešins ne tik CVP IS, bet ir savo interneto svetainėje, pritraukiant platesnį potencialių tiekėjų ratą.
2. Jei paskelbus pirkimą ar rinkos konsultaciją pastebimas mažas tiekėjų aktyvumas, pirkimo iniciatorius arba organizatorius imsis papildomų veiksmų: tiesiogiai el. paštu informuos rinkos dalyvius, asociacijas apie vykstantį pirkimą ir paskatins juos teikti pasiūlymus.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos.

3. Pirkimų koordinatorius ne rečiau kaip 1 kartą per metus (pasibaigus finansiniams metams) atliks visų įvykdytų pirkimų analizę ir identifikuos probleminius segmentus, kur pirkimai įvyko su vienu tiekėju arba buvo gautas tik vienas pasiūlymas.
4. Kiekvienam identifikuotam mažos konkurencijos segmentui koordinatorius kartu su iniciatoriais atliks vertinimą, kuriame numatys konkrečias alternatyvas ateities pirkimams (pvz., techninių ir kvalifikacinių reikalavimų sušvelninimas, pirkimo objekto skaidymas į smulkesnes dalis, technologinių alternatyvų analizė).

Numatomas įgyvendinimo terminas: ne rečiau kaip 1 kartą per metus. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos.

5. Peržiūrėti pasirinktas pirkimų strategijas tiekėjų konkurencingumui didinti, plečiant tiekėjų bazę ir skatinant naujų tiekėjų dalyvavimą PV pirkimuose, vykdant proaktyvų bendradarbiavimą su tiekėjais, organizuojant renginius, tokius kaip atvirų durų dienos, mokymai ir konsultacijos.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos - bus paskirtas atsakingas asmuo.

Už 1, 2, 3, 4, 5 priemonės įgyvendinimą atsakingas asmuo:
Direktorius

	Komunikacija su tiekėjais
	☒	☐	☐	☐	PV nurodė[footnoteRef:43], kad pirkimų vykdytojas su tiekėjais bendrauja nuolat ir proaktyviai: atsakymai į tiekėjų klausimus skelbiami CVP IS, bendraujama elektroniniu paštu, telefonu, vykstama pas paslaugų tiekėjus į vietą, o neskelbiamų pirkimų atvejais tiekėjai atvyksta į darbų vietų apžiūras. Pažymėtina, kad dalis nurodytų komunikacijos kanalų - bendravimas telefonu ir apžiūros vietoje - nepalieka dokumentinio pėdsako, todėl šios komunikacijos turinio ir apimties patikrinti nėra galimybės. Taip pat pabrėžiame, kad vadovaujantis VPĮ 22 straipsnio 1 dalimi, pirkimų vykdytojo ir tiekėjo bendravimas pirkimų procedūros metu turi vykti CVP IS priemonėmis, todėl, be paraginimo prisijungti prie CVP IS, visa komunikacija turėtų vykti šiomis priemonėmis, o ne el. paštu ar telefonu.  [43:  PV 2026-04-16 rašto Nr. NK-199 3.3 p.] 

Tikrinimui prieinama formalioji komunikacijos dalis - tiekėjams siunčiami raštai ir pirkimo dokumentuose jiems pateikiama informacija, o ten nustatyti trūkumai: rašte[footnoteRef:44], kuriuo tiekėjai informuoti apie laimėjusį pasiūlymą, PV nurodė, kad pirkimo sutartis bus sudaryta ne anksčiau kaip po 5 dienų, nors sutarties sudarymo atidėjimo terminas skaičiuojamas darbo dienomis - tiekėjams nurodytas trumpesnis teisių gynybos laikotarpis, nei jiems faktiškai priklausė. Neigiamų padarinių šiuo atveju nekilo, kadangi sutartis sudaryta praėjus ilgesniam laikotarpiui, negu nurodyta rašte[footnoteRef:45], vis dėlto oficialiu raštu pateikta klaidinga informacija vertintina kaip komunikacijos kokybės trūkumas: pagal rašte nurodytą terminą savo veiksmus planavęs tiekėjas galėjo nepagrįstai manyti turįs mažiau laiko sprendimui ginčyti. Kitame pirkime[footnoteRef:46] PV vieninteliam pasiūlymą pateikusiam tiekėjui pranešė apie taikomą 10 dienų atidėjimo terminą, nors PĮ 94 str. 8 d. 1 p. numatyta galimybė atidėjimo termino netaikyti, kai pasiūlymą pateikia vienas tiekėjas - terminas, kurio paskirtis yra apsaugoti kitų suinteresuotų dalyvių teises, pritaikytas situacijoje, kurioje kitų dalyvių nėra, ir pirkimo sutarties sudarymas atidėtas be šia priemone saugomo intereso. [44:  2025-07-28 raštas Nr. NK-512.]  [45:  Tiekėjai apie laimėjusį pasiūlymą informuoti 2025-07-28 raštu, pirkimo sutartis sudaryta 2025-08-08.]  [46:  Pirkimo Nr. 4769011.] 

Prieštaringos informacijos tiekėjams pateikta ir pirkimo dokumentuose: Pirkimo sąlygose[footnoteRef:47] nurodyta, kad pradinis susipažinimas su CVP IS priemonėmis gautais pasiūlymais pradedamas ne anksčiau nei po 45 minučių po pasiūlymų pateikimo termino pabaigos, o skelbime apie pirkimą nurodytas kitas laikas - praėjus 30 minučių po pasiūlymų pateikimo termino pabaigos[footnoteRef:48], todėl tiekėjas, remdamasis vien pirkimo dokumentais, negali vienareikšmiškai nustatyti susipažinimo su pasiūlymais procedūros pradžios momento, o pareiga aiškintis prieštaringą informaciją perkeliama pačiam tiekėjui. Papildomai, šio pirkimo dokumentuose nustatyta neatitiktis dėl tarptautinių sankcijų: konkurso sąlygose tiekėjui nurodyta, kad atitikties PĮ 58 straipsnio 4¹ dalies sąlygoms deklaracija įterpta į pasiūlymo formą, tačiau formoje pateikta kito teisinio pagrindo - Reglamento (ES) Nr. 833/2014 5k straipsnio - deklaracija, todėl tiekėjas iš pirkimo dokumentų negali vienareikšmiškai suprasti, kokios apimties atitiktį jis deklaruoja.  [47:  Pirkimo Nr. 2448903]  [48:  Pirkimo  kortelės skiltis „Susipažinimo su pasiūlymais data:“ nurodyta 12/06/2025 10:30.] 

Nustatyti atvejai rodo, kad tiekėjams skirtuose raštuose ir pirkimo dokumentuose pateikiama informacija yra klaidinanti ir prieštaringa, o pirkimo dokumentų rengimo be turinio patikros trūkumai tampa tiesiogine kliūtimi tinkamai komunikacijai su tiekėjais užtikrinti.
	1. Nustatyti tvarką, pagal kurią su pirkimais susijusi žodinė komunikacija su tiekėjais (bendravimas telefonu, darbų vietų apžiūros) būtų fiksuojama dokumentuose (pvz., pažymose ar registruose), nurodant komunikacijos datą, dalyvius, turinį ir apimtį, kad informavimo faktą ir turinį būtų galima atsekti.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

2. Įsivertinti papildomų kontrolės priemonių taikymo poreikį rengiant tiekėjams teikiamus raštus ir atsakymus į paklausimus (pvz., taikyti papildomą jų turinio peržiūrą „keturių akių" principu prieš išsiunčiant), užtikrinant, kad tiekėjams nurodomi terminai ir kita informacija atitiktų teisės aktų ir pirkimo dokumentų nuostatas.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.


	1. Įvesti tvarką dokumentuoti (protokolais, pažymomis ir pan.) žodinius kontaktus su potencialiais tiekėjais pirkimo procedūrų ar rinkos tyrimo metu.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

2. Nustatyti privalomą papildomą atsakymų kontrolę. Visi pirkimų komisijos ar organizatoriaus rengiami oficialūs atsakymai į tiekėjų paklausimus (CVP IS platformoje ar raštu) prieš juos išsiunčiant privalomai teikiami peržiūrai antram asmeniui (pvz., pirkimų koordinatoriui, teisininkui, pirkimų iniciatoriui ir pan.).

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius


	Pirkimo procedūrų vykdymas
	☒	☐	☐	☐	Tikrinimo metu neatitikimų nustatyta visose pirkimo procedūros grandyse:  procedūros pradžia nefiksuojama - pirkimo inicijavimo data nelaikyta reikšminga, todėl procedūrų trukmė nevaldoma; pasiūlymų vertinimo etape pažeidžiamas pirkimo sąlygose nustatytas vertinimo eiliškumas - iš karto sudaromos sąlygose nenumatytos „preliminarios pasiūlymų eilės", neatlikus atitikties vertinimo, EBVPD patikros ir neišsiuntus pranešimų tiekėjams; gavus pretenziją, procedūros sustabdomos pagal nuo 2023 m. nebegaliojantį reikalavimą, o pretenzijos tenkinamos nenurodant motyvų; procedūrų pabaigos etape painiojami pasibaigimo ir nutraukimo institutai; sutarties sudarymo atidėjimo terminas taikomas neatsižvelgiant į jo skaičiavimo taisykles ir paskirtį. 
	1. Užtikrinti, kad pirkimo procedūrų eiga būtų vykdoma laikantis nuoseklios veiksmų sekos, aiškiai apibrėžiant veiksmų eiliškumą skirtingose situacijose (pvz., gavus pretenziją ar tiekėjų paklausimus), o visi procedūriniai veiksmai (ypač susiję su pasiūlymų vertinimu ir pranešimais tiekėjams) būtų atliekami laikantis vienodų principų.

Rekomenduojamas įgyvendinimo terminas: Nuolat.

2. Patvirtinus pirkimų komisijos darbo reglamentą, organizuoti periodinį komisijos narių supažindinimą su reglamento ir sprendimų dokumentavimo reikalavimais, užtikrinant, kad visi procedūrų metu priimami komisijos sprendimai būtų nuosekliai protokoluojami ir atsekami.

Rekomenduojamas įgyvendinimo terminas: Ne rečiau kaip 1 kartą per metus.
	1. Užtikrinti, kad pirkimo procedūrų eiga būtų vykdoma laikantis nuoseklios veiksmų sekos, aiškiai apibrėžiant veiksmų eiliškumą skirtingose situacijose (pvz., gavus pretenziją ar tiekėjų paklausimus), o visi procedūriniai veiksmai (ypač susiję su pasiūlymų vertinimu ir pranešimais tiekėjams) būtų atliekami laikantis vienodų principų.

Numatoms įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos.

2. Parengti ir patvirtinti pirkimų komisijos darbo reglamentą bei organizuoti periodinį komisijos narių supažindinimą su reglamento ir sprendimų dokumentavimo reikalavimais, užtikrinant, kad visi procedūrų metu priimami komisijos sprendimai būtų nuosekliai protokoluojami ir atsekami.

Numatomas įgyvendinimo terminas: ne rečiau kaip 1 kartą per metus. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius

	Ypatingos skubos pirkimų vykdymas
	☐	☐	☐	☒	

	Pirkimų organizatoriaus veikla
	☒	☐	☐	☐	Tikrinimo metu nustatyti atvejai, kai pažymose pirkimų organizatorių nurodyti pirkimo būdo teisiniai pagrindai iš esmės neatitiko faktinių pirkimo aplinkybių: pažymoje[footnoteRef:49] nurodyta, kad vykdoma neskelbiama apklausa žodžiu pagal Mažos vertės pirkimų tvarkos aprašo 22.1.2 papunktį, taikomą, kai pirkimo sutarties vertė mažesnė kaip 15 000 Eur, nors toje pačioje pažymoje fiksuotas laimėjusio pasiūlymo dydis – 80 000 Eur; analogiška neatitiktis nustatyta ir kitoje pažymoje[footnoteRef:50]. Tai reiškia, kad pirkimo būdo parinkimas ir jo pagrindimas dokumentuose atliktas formaliai, netikrinant, ar nurodytas teisinis pagrindas apskritai gali būti taikomas konkrečiam pirkimui, ir tokia praktika liko nepastebėta jokios vidaus kontrolės grandies[footnoteRef:51]. Dokumentavimo trūkumus papildo ir tai, kad pačias organizatoriaus funkcijas, įskaitant apklausos pažymos pasirašymą, atskiru atveju atliko pirkimo iniciatorius, neįtrauktas į pirkimo organizatorių sąrašą. [49:  2025-04-04 tiekėjų apklausos pažyma Nr. 24/04/11.]  [50:  2025-04-29 tiekėjų apklausos pažyma Nr.25/04/29.]  [51:  Apklausos pažymas suderino PV generalinis direktorius.] 

	1. Užtikrinti, kad pirkimų organizatoriai visus pirkimus vykdytų pagal vidaus teisės aktuose nustatytas procedūras, raštu atliekamuose pirkimuose tinkamai dokumentuotų kiekvieną pirkimo etapą (pirkimo sąlygų parengimą, suderinimą, kvietimų siuntimą, pasiūlymų gavimą ir vertinimą).

Rekomenduojamas įgyvendinimo terminas: Nuolat.

2. Įdiegti pirkimo būdo ir jo teisinio pagrindo patikrą, užtikrinančią, kad neatitiktys būtų nustatomos iki pirkimo procedūros pradžios.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.
	1. Įpareigoti pirkimų organizatorius griežtai laikytis Mažos vertės pirkimų tvarkos aprašo, PV viešųjų pirkimų organizavimo ir vidaus kontrolės tvarkos aprašo ir užtikrinti, kad kiekvienas pirkimo žingsnis būtų atliekamas bei įforminamas chronologine tvarka.
2. Užtikrinti, kad kai pirkimas vykdomas raštu (pavyzdžiui, apklausiant tiekėjus el. paštu ar per CVP IS), pirkimo byloje būtų sukurti ir išsaugoti šie dokumentai (Pirkimo sąlygų/tiekėjų apklausos sąlygų projektas, kvietimų tiekėjams išsiuntimo įrodymai, visi gauti tiekėjų pasiūlymai, tiekėjų apklausos/pasiūlymų vertinimo pažyma, kt.).

Numatoms įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos.

3. Prieš paskelbiant bet kurį pirkimą (CVP IS arba išsiunčiant kvietimus tiekėjams), pirkimų koordinatorius kartu su pirkimų organizatoriais privalomai įvertins iniciatoriaus pasirinktą pirkimo būdą.
4. Jei patikros metu nustatoma neatitiktis ar teisinio pagrindo trūkumas, pirkimo inicijavimo dokumentas arba pirkimo paraiška yra grąžinama iniciatoriui tikslinti.

Numatoms įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos.

Už 1, 2, 3, 4 priemonės įgyvendinimą atsakingas asmuo:
Direktorius

	Pirkimų komisijų veikla
	☒	☐	☐	☐	Tikrinimo metu nenustatyta, kokia tvarka komisija posėdžiauja, koks kvorumas būtinas ir kada jos sprendimai laikomi teisėtais, kokia nusišalinimo tvarka. Trys komisijos nariai - pirmininkė ir du pavaduotojai - veikloje dalyvavo ir sprendimus priiminėjo nedeklaravę privačių interesų[footnoteRef:52], be to pirmininkė nėra užpildžiusi ir konfidencialumo pasižadėjimo. Reikšmingiausią vaidmenį komisijoje užimantys asmenys sprendimus priėmė be pagrindinės nešališkumo prielaidos. [52:  Komisijos pirmininkė E. K., komisijos pirmininko  pavaduotoja R. B., komisijos pirmininko pavaduotoja (nuo 2026-01-12) L.M.] 

Komisijos sprendimuose vadovautasi nebegaliojančiomis teisės aktų nuostatomis: 2025-05-26 protokoliniu sprendimu Nr. 5 komisija, gavusi pretenziją, sustabdė pirkimo[footnoteRef:53] procedūras iki pretenzijos išnagrinėjimo, remdamasi PĮ 109 straipsniu ir pirkimo sąlygų nuostatomis, nors galiojanti PĮ redakcija pareigos stabdyti procedūras gavus pretenziją nebenustato. Komisijos sprendimų įforminimas ir vertinimo eiga neatitinka ir pačios PV patvirtintų pirkimo sąlygų. Sprendimas tenkinti tiekėjo pretenziją protokole[footnoteRef:54] užfiksuotas be motyvų, nors sąlygose nustatyta pareiga priimti motyvuotą sprendimą. Pasiūlymų vertinimas atliktas nesilaikant sąlygose nustatyto eiliškumo: komisija, susipažinusi su pasiūlymais, iš karto sudarė preliminarią pasiūlymų eilę[footnoteRef:55] (nors tai nebuvo numatyta pirkimo dokumentuose)– neįvertinusi pasiūlymų atitikties pirkimo dokumentų reikalavimams, EBVPD pagrindu nepatikrinusi pašalinimo pagrindų bei kvalifikacijos ir raštu neinformavusi tiekėjų apie patikrinimo rezultatus, nors pagal sąlygas tolesnėse procedūrose dalyvauja tik reikalavimus atitinkantys tiekėjai. Pirmoje eilės vietoje esančio tiekėjo iš karto paprašyta kvalifikaciją įrodančių dokumentų - pereita į baigiamąjį etapą praleidus privalomus tarpinius, t. y. komisija vykdė dokumentuose neaprašytą procedūrą, o aprašytos neįvykdė. Dokumentai nesutampa ir su faktine eiga CVP IS: sąlygose nurodytas susipažinimas su pasiūlymais po 45 minučių nuo pasiūlymų pateikimo termino pabaigos, o CVP IS užfiksuotas laikas (2025-06-12 10.30 val.) atitinka sistemoje nustatomą 30 minučių intervalą. Visuma šių aplinkybių rodo, kad komisijos veikia be procedūrinio pagrindo, remdamosi pasenusiu teisiniu reguliavimu ir nesilaikydamas net pačios PV patvirtintų pirkimo sąlygų. [53:  Nr. 2448903]  [54:  2025-05-28 protokolas Nr. 6. ]  [55:  2025-06-12 protokolas Nr.10.] 

	1. Užtikrinti, kad pirkimų komisijos nariai sprendimų priėmime dalyvautų tik deklaravę privačius interesus ir pasirašę konfidencialumo pasižadėjimus, o šių reikalavimų atitiktis būtų patikrinama iki komisijos veiklos pradžios ir keičiantis jos sudėčiai.

Rekomenduojamas įgyvendinimo terminas: Nuolat.

2. Užtikrinti, kad Komisijos posėdžių protokoluose būtų fiksuojami tik tikslūs ir su faktais suderinti duomenys, o prieš priimant sprendimus būtų atliekama papildoma faktinės informacijos patikra.

Rekomenduojamas įgyvendinimo terminas: Nuolat.

3. Užtikrinti, kad Komisijos protokoluose būtų tiksliai fiksuojama faktinė sprendimų priėmimo eiga, įskaitant narių pozicijas, pateiktas pastabas, nepritarimus ir sprendimų motyvus.

Rekomenduojamas įgyvendinimo terminas: Nuolat.
	1. Užtikrinti, kad pirkimų komisijos nariai sprendimų priėmime dalyvautų tik deklaravę privačius interesus ir pasirašę konfidencialumo pasižadėjimus, o šių reikalavimų atitiktis būtų patikrinama iki komisijos veiklos pradžios ir keičiantis jos sudėčiai.
2. Užtikrinti, kad Komisijos posėdžių protokoluose būtų fiksuojami tik tikslūs ir su faktais suderinti duomenys, o prieš priimant sprendimus būtų atliekama papildoma faktinės informacijos patikra.
3. Užtikrinti, kad Komisijos protokoluose būtų tiksliai fiksuojama faktinė sprendimų priėmimo eiga, įskaitant narių pozicijas, pateiktas pastabas, nepritarimus ir sprendimų motyvus.

Numatomas įgyvendinimo terminas: Nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys.

Už 1, 2, 3 priemonės įgyvendinimą atsakingas asmuo:
Direktorius


	Specialistų atestavimas
	☐	☒	☐	☐	
	
	

	Stebėtojų, konsultantų, ekspertų pasitelkimas
	☒	☐	☐	☐	Stebėtojų į pirkimo procedūras PV nepasitelkė, nes praktinio poreikio tam neidentifikavo[footnoteRef:56]. [56:  PV 2026-04-16 raštas Nr. NK-199.] 

Eksperto pasitelkimas pirkime[footnoteRef:57] atskleidžia dokumentavimo ir interesų deklaravimo kontrolės spragas. Ekspertas pasitelktas 2025-12-22 sudarytos sutarties pagrindu[footnoteRef:58], tačiau pirkimo komisijos protokoluose jo dalyvavimas neužfiksuotas, iš pirkimo dokumentų neaišku, kokiems konkretiems veiksmams atlikti ekspertas buvo pasitelktas, kokia jo įtaka priimtiems sprendimams ir ar ekspertinio vertinimo išvada apskritai buvo parengta. Susiklosto padėtis, kai išorės asmuo dalyvauja pirkimo procese sutartiniu pagrindu, tačiau jo indėlis lieka procedūriškai nematomas – sprendimų, kuriuos galėjo lemti ekspertas, atsekamumo nėra. Interesų deklaravimo dalyje nustatyta, kad ekspertas privačius interesus kaip pirkimų ekspertas yra deklaravęs, tačiau deklaracijoje nenurodyta, jog šias pareigas jis ėjo ir PV organizacijoje[footnoteRef:59] - deklaracija formaliai egzistuoja, bet neatspindi faktinio ryšio su konkrečiu pirkimų vykdytoju, todėl nesudaro sąlygų nustatyti galimo interesų konflikto būtent PV vykdomuose pirkimuose. [57:  Nr. 4769011.]  [58:  2025-12-22 sutartis Nr. 251219-01 dėl teisinių konsultacijų teikimo.]  [59:  Ekspertas T. V.] 

	1. Užtikrinti, kad ekspertų dalyvavimas pirkimo procedūrose būtų vykdomas nuosekliai, taikant vieningą paskyrimo ir vertinimų pateikimo praktiką bei naudojant standartizuotas vertinimo formas, o ekspertų dalyvavimas ir jų pateiktos išvados būtų fiksuojami pirkimo dokumentuose (pvz., komisijos posėdžių protokoluose).
2. Užtikrinti, kad pasitelkiamų ekspertų privačių interesų deklaracijose būtų nurodomas jų ryšys su PV, o deklaracijų turinio pakankamumas būtų patikrinamas iki eksperto įtraukimo į pirkimo procedūras.

Rekomenduojamas įgyvendinimo terminas: Nuolat.
	1. Užtikrinti, kad ekspertų dalyvavimas pirkimo procedūrose būtų vykdomas nuosekliai, taikant vieningą paskyrimo ir vertinimų pateikimo praktiką bei naudojant standartizuotas vertinimo formas, o ekspertų dalyvavimas ir jų pateiktos išvados būtų fiksuojami pirkimo dokumentuose (pvz., komisijos posėdžių protokoluose).
2. Užtikrinti, kad pasitelkiamų ekspertų privačių interesų deklaracijose būtų nurodomas jų ryšys su PV, o deklaracijų turinio pakankamumas būtų patikrinamas iki eksperto įtraukimo į pirkimo procedūras.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys.


Už 1, 2 priemonės įgyvendinimą atsakingas asmuo:
Direktorius

	Pretenzijų, skundų nagrinėjimo tvarka
	☒	☐	☐	☐	PV nėra apibrėžęs, kam priskiriama pareiga atsakyti į pretenzijas – praktikoje tai darė tiek pirkimų organizatorius, tiek komisija, atsakomybės pasiskirstymas priklausė nuo susiklosčiusios situacijos, o ne nuo nustatytų taisyklių. Šios spragos pasekmės matomos faktiniame pretenzijos nagrinėjime: gavęs tiekėjo pretenziją pirkime[footnoteRef:60], PV sustabdė pirkimo procedūras, remdamasis nebeaktualiomis PĮ nuostatomis,  papildomai šią neaktualią pareigą įtvirtinant ir paties PV pirkimo sąlygose, o sprendimas tenkinti pretenziją protokole užfiksuotas nenurodant motyvų, nors motyvuoto sprendimo reikalauja pačios PV pirkimo sąlygos.  [60:  Nr. 2448903.] 

	1. Užtikrinti, kad sprendimai dėl pretenzijų būtų priimami vadovaujantis galiojančiomis teisės aktų nuostatomis, būtų motyvuoti, o sprendimų argumentacija dokumentuojama.

Rekomenduojamas įgyvendinimo terminas: Nuolat.

	1. Užtikrinti, kad sprendimai dėl pretenzijų būtų priimami vadovaujantis galiojančiomis teisės aktų nuostatomis, būtų motyvuoti, o sprendimų argumentacija dokumentuojama.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys.

Už priemonės įgyvendinimą atsakingas asmuo:
Direktorius

	Pirkimo procedūrų nutraukimo tvarka
	☒	☐	☐	☐	PV nurodo, kad sprendimus dėl pirkimo procedūrų nutraukimo priima pirkimo organizatorius arba komisija, priklausomai nuo to, kam pavestas pirkimas, o sprendimų pagrįstumas vertinamas kaskart iš naujo pagal faktines aplinkybes. 
Atkreiptinas dėmesys į tai, kad pats PV vykdytojas klaidingai vertina, kokie pirkimai laikytini nutrauktais, t. y. PV nurodo[footnoteRef:61], kad dalis pirkimų buvo nutraukti dėl per didelės ir nepriimtinos kainos arba dėl to, kad negautas nė vienas pasiūlymas arba gautas vienintelis pasiūlymas, neatitinkantis pirkimo dokumentų reikalavimų, nors šios aplinkybės lemia visai kitokius pirkimo procedūrų pasibaigimo pagrindus, t. y. tokie pirkimai baigiasi, atmetus visus pasiūlymus ar jų negavus, ir tam nereikia atskiro perkančiojo subjekto sprendimo nutraukti pirkimą. Pirkimo nutraukimas yra kitas institutas: tai perkančiojo subjekto iniciatyva priimamas sprendimas užbaigti procedūras nesant kitų pasibaigimo pagrindų.  [61:  PV 2026-04-16 rašto Nr. NK-199 3.20 p.] 

	1. Užtikrinti, kad sprendimai dėl pirkimo procedūrų nutraukimo būtų fiksuojami, nurodant sprendimo priėmimo aplinkybes, motyvus ir galutinį sprendimą, nepriklausomai nuo to, kas vykdo pirkimą.


Rekomenduojamas įgyvendinimo terminas: Nuolat.

	1. Užtikrinti, kad sprendimai dėl pirkimo procedūrų nutraukimo būtų fiksuojami, nurodant sprendimo priėmimo aplinkybes, motyvus ir galutinį sprendimą, nepriklausomai nuo to, kas vykdo pirkimą.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys.

Už priemonės įgyvendinimą atsakingas asmuo:
Direktorius



	Laimėjusių pasiūlymų, sudarytų sutarčių viešinimas
	☒	☐	☐	☐	PV sutarčių ir laimėjusių pasiūlymų viešinimo pareiga vykdoma su spragomis: paviešintų sutarčių dalis sudaro 97,3 proc.[footnoteRef:62], nors pagal teisės aktų reikalavimus šis rodiklis privalo siekti 100 proc.[footnoteRef:63] Nustatyta, kad viešinant sutartis kartu nepaviešinami laimėję pasiūlymai[footnoteRef:64]. Kartu fiksuota asmens duomenų apsaugos reikalavimų nesilaikymo atvejų, kai viešinant sutartį neuždengti asmens duomenys[footnoteRef:65]. [62:  2026-07-09 Švieslentės duomenimis.]  [63:  PĮ 94 str. 9 d.]  [64:  kartu su 2025-12-22 sutartimi Nr. 25/105-P su UAB "VAGLITA" ir 2025-09-29 sutartimi Nr. 25/91-PS su UAB "FERTIUS"  nepaviešinti laimėję pasiūlymai.]  [65:  2025-12-22 sutartis Nr. 25/105-P su UAB "VAGLITA.] 

	1. Stiprinti pirkimo sutarčių / pasiūlymų  / pirkimo sutarčių pakeitimų viešinimo kontrolę, įdiegiant vidaus kontrolės mechanizmus, užtikrinančius, kad visos sutartys būtų paviešintos laikantis teisės aktų reikalavimų.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

2. Užtikrinti, kad viešinant sutartis būtų skelbiami tik teisės aktų reikalavimus atitinkantys duomenys, neatskleidžiant jautrios ar neskelbtinos informacijos.

Rekomenduojamas įgyvendinimo terminas: Nuolat.
	1. Vidiniame pirkimų registre įdiegti „Sutarčių viešinimo kontrolės modulį/skiltį“. Jame automatiškai fiksuojama sutarties pasirašymo data ir apskaičiuojamas teisės aktuose nustatytas 15 dienų terminas jos paviešinimui CVP IS.
2. Pavesti pirkimų koordinatoriui funkcijas kontroliuoti, kad sutartys būtų viešinamos laiku.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

3. Pavesti už sutarčių viešinimą atsakingam asmeniui prievolę atlikti dokumentų peržiūrą dėl asmens duomenų (pagal BDAR) ir komercinių paslapčių apsaugos prieš įkeliant sutartį, jos priedus ar laimėjusį pasiūlymą į CVP IS.
4. Pavesti už sutarčių viešinimą atsakingam asmeniui atsakomybę už visų duomenų, kuriuos tiekėjas teisėtai nurodė kaip komercinę paslaptį (ir komisija tam pritarė), bei fizinių asmenų privačių duomenų užtušavimą.
5. Jei kyla abejonių dėl informacijos jautrumo (pvz., autorinių teisių, programinio kodo specifinių detalių ar įkainių sandaros), dokumento projektas prieš viešinimą teikiamas suderinti PV teisininkui arba duomenų apsaugos pareigūnui (DAP).

Numatomas įgyvendinimo terminas: 2 mėnesiai nuo Tikrinimo ataskaitos patvirtinimo dienos.

Už 1, 2, 3, 4, 5 priemonės įgyvendinimą atsakingas asmuo:
Direktorius


	Ataskaitų teikimas ir skelbimų apie sudarytas sutartis paskelbimas
	☒	☐	☐	☐	Pirkimo procedūrų ataskaitų teikimo pareiga vykdoma nesilaikant nustatytų terminų ir neužtikrinant duomenų tikslumo: pirkimų Nr. 4769011 ir Nr. 4896484 procedūrų ataskaitos pateiktos pavėluotai[footnoteRef:66], praleidžiant PĮ nustatytus terminus[footnoteRef:67]. Nustatyta ir ataskaitų turinio netikslumų: pagal Švieslentės duomenis 2025 m. PV pretenzijų ar ieškinių teismui negavo, nors faktiškai tiekėjo pretenzija pirkime[footnoteRef:68] buvo gauta ir išnagrinėta. Švieslentės rodikliai formuojami iš PV teikiamų procedūrų ataskaitų duomenų, todėl neatitiktis reiškia, kad ataskaitoje informacija apie gautą pretenziją nenurodyta - ataskaitos pildomos netiksliai, o viešai skelbiami pirkimų stebėsenos duomenys neatspindi faktinės PV veiklos. [66:  Pirkimo Nr. 4769011 sutartis sudaryta 2026-03-06, o procedūrų ataskaita pateikta 2026-03-26 (per 20 k. d.), pirkimo Nr. 4896484 sutartis sudaryta 2025-12-22, o procedūrų ataskaita pateikta 2026-01-15 (per 24 k. d.).]  [67:  PĮ 102 str. 2 d. 1 p. nurodyta, kad perkantysis subjektas procedūrų ataskaitą pateikia per 15 dienų pasibaigus pirkimo procedūroms, bet ne vėliau kaip iki pirmojo mokėjimo pagal sudarytą pirkimo sutartį pradžios.]  [68:  Nr. 2448903.] 

	1. Užtikrinti, kad už pirkimų procedūrų ataskaitų teikimą ir skelbimų apie sudarytas sutartis paskelbimą atsakingi asmenys tinkamai vykdytų savo funkcijas, užtikrinant šių veiksmų savalaikį atlikimą pagal teisės aktuose nustatytus terminus ir reikalavimus.

Rekomenduojamas įgyvendinimo terminas: Nuolat.

2. Įdiegti vidaus kontrolės mechanizmus, užtikrinančius, kad ataskaitose būtų pateikiami tikslūs ir faktinius pirkimo rezultatus atitinkantys duomenys, tinkamai užpildant visas privalomas dalis.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.
	1. Užtikrinti, kad už pirkimų procedūrų ataskaitų teikimą ir skelbimų apie sudarytas sutartis paskelbimą atsakingi asmenys tinkamai vykdytų savo funkcijas, užtikrinant šių veiksmų savalaikį atlikimą pagal teisės aktuose nustatytus terminus ir reikalavimus.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys.

2. Įvesti tvarką, kad prieš galutinai pateikiant ir pasirašant viešųjų pirkimų ataskaitas (pvz., metines pirkimų ataskaitas ar konkretaus pirkimo procedūrų ataskaitas) CVP IS sistemoje, ataskaitos juodraštis teikiamas patikrinti pirkimų koordinatoriui.
3. Tikrinantis asmuo privalomai sutikrins ataskaitoje įrašomus duomenis su faktiniais pirkimo bylos dokumentais.
4. Ataskaitos CVP IS sistemoje gali būti pasirašomos ir išsiunčiamos tik po to, kai tikrinantis asmuo patvirtina duomenų tikslumą. Aptikus neatitikimų, dokumentas grąžinamas vykdytojui tikslinti iki įstatyminio termino pabaigos.

Numatomas įgyvendinimo terminas: 2 mėnesiai nuo Tikrinimo ataskaitos patvirtinimo dienos.

Už 1, 2, 3, 4 priemonės įgyvendinimą atsakingas asmuo:
Direktorius

	Informacijos apie tiekėjus, pirkimų procedūrų metu nuslėpusius informaciją ar pateikusius melagingą informaciją paskelbimas
	☐	☐	☐	☒	

	Pirkimo dokumentų standartizavimas
	☒	☐	☐	☐	Vienintelė PV patvirtinta pirkimo procedūrų dokumento forma yra tiekėjų apklausos pažyma - tipinių pirkimo sąlygų, protokolų ar kitų procedūrinių dokumentų formų PV nėra pasitvirtinęs, todėl kiekvieno pirkimo dokumentai rengiami atskirai, o dokumentų kokybė priklauso nuo konkretaus rengėjo. Nesant bendros formos, kurią pakoregavus, klaida būtų pašalinta visuose vėlesniuose pirkimuose, tie patys trūkumai kartojasi skirtingų pirkimų dokumentuose - pirkimo sąlygose maišomos PĮ ir VPĮ nuorodos, nenuosekliai vartojamos perkančiojo subjekto ir perkančiosios organizacijos sąvokos, nurodomas neaktualus pretenzijų nagrinėjimo reguliavimas, fiksuoti  neatitikimai pirkimo sąlygose ir skelbime dėl susipažinimo su CVP IS priemonėmis gautais pasiūlymais terminų[footnoteRef:69], kurie taip pat parodo dokumentų standartizavimo, jų peržiūros ir aktualizavimo proceso trūkumus. PV sistemingai neseka teisės aktų ir metodinių rekomendacijų pakeitimų bei neužtikrina, kad pirkimo dokumentai atitiktų aktualų teisinį reguliavimą ir būtų tarpusavyje suderinti.  [69:  Pavyzdžiui, pirkimo (Nr. 2448903) sąlygose buvo numatyta, jog pradinis susipažinimas su CVP IS priemonėmis gautais pasiūlymais pradedamas ne anksčiau nei po 45 minučių po pasiūlymų pateikimo termino pabaigos, tačiau skelbime apie pirkimą nurodytas kitoks terminas - praėjus 30 minučių po pasiūlymų pateikimo termino pabaigos.] 

Tikrinamuoju laikotarpiu PV naudotos pirkimo sąlygos buvo netikslios, neišsamios ir neatitiko Tarnybos rekomenduojamų formų[footnoteRef:70]: skelbiamos apklausos būdu vykdyto pirkimo[footnoteRef:71] dokumentuose nurodytos tik penkios sutarties sąlygos: fiksuota kaina, dvylikos mėnesių sutarties trukmė, trisdešimties dienų mokėjimo terminas, techninės specifikacijos priskyrimas sutarties daliai ir ginčų sprendimo tvarka[footnoteRef:72]. Mažos vertės pirkimų tvarkos aprašo 22.3.3.3 papunktis reikalauja pirkimo dokumentuose nurodyti esmines sutarties sąlygas pagal aprašo 22.4.6 papunktį, tačiau dalies šio sąrašo elementų pirkimo dokumentuose nėra: nenurodyti sutarties prievolių įvykdymo terminai (nurodyta tik sutarties galiojimo trukmė, kuri neapibrėžia, per kiek laiko paslaugos turi būti suteiktos), subtiekėjų pasitelkimo ir keitimo tvarka, taip pat aprašo 22.4.6.7 papunktyje numatytas tiekėjo įsipareigojimas, kad sutartį vykdys tik teisę verstis atitinkama veikla turintys asmenys. Tiekėjai pasiūlymus teikia nežinodami dalies esminių būsimos sutarties vykdymo sąlygų, o trūkstamas turinys suformuojamas jau nustačius laimėtoją, sutarties sąlygas derinant tik su vienu tiekėju. [70:  Pavyzdiniai dokumentai (pirkimų vykdytojams) - Viešųjų pirkimų tarnyba ]  [71:  Nr. 2163232.]  [72:  Pirkimo Nr. 2163232 sąlygų 11.5–11.9 p.] 

Pirkimo dokumentų standartizavimo poreikį bene labiausiai atspindi PV vykdyto Naudotų konteinerių pirkimo sąlygos[footnoteRef:73]. Jose nurodyta, kad pirkimas vykdomas vadovaujantis Viešųjų pirkimų įstatymu ir Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtintu mažos vertės pirkimų tvarkos aprašu, PV visame dokumente vadinamas perkančiąja organizacija, nors yra perkantysis subjektas, veikiantis pagal PĮ. Deklaruojamas pirkimo tikslas - įsigyti reikalingas paslaugas, nors perkamos prekės. Kvalifikacijos reikalavimuose iš tiekėjo reikalaujama Valstybinės energetikos inspekcijos išduoto kvalifikacijos atestato, suteikiančio teisę vykdyti pirkimo dokumentuose nurodytus darbus - perkant naudotus atliekų konteinerius toks reikalavimas neturi ryšio su pirkimo objektu, yra perkeltas iš darbų pirkimo sąlygų pavyzdžio ir galimai nepagrįstai riboja tiekėjų galimybę dalyvauti pirkime. Sąlygose esama vidinių prieštaravimų: nustatyta, kad pirkimas į dalis neskaidomas, o pasiūlymų vertinimas apibrėžtas pagal atskiras pirkimo dalis, taikant mažiausios pirkimo dalies kainos kriterijų; deklaruojama fiksuota ir nekintama prekių kaina, o kainodaros taisyklėse numatyta fiksuotų įkainių sutartis su galimu dvidešimties procentų kiekio pokyčiu, t. y. tam pačiam pirkimui apibrėžti du skirtingi kainodaros metodai. Netesybos numatytos tik už PV vėlavimą atsiskaityti, tiekėjo prievolių įvykdymo užtikrinimo priemonių nenumatyta. Tekste išlikusi nuoroda į dokumente neapibrėžtas „Taisykles".  [73:  Pirkimo Nr. 2420413.] 

	1. Vykdant pirkimus naudoti Tarnybos parengtas dokumentų formas.

Rekomenduojamas įgyvendinimo terminas: Nuolat.
	1. Vykdant pirkimus naudoti Tarnybos parengtas dokumentų formas.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys, kas tai prižiūri.

	Dokumentų valdymo ir pirkimų valdymo sistemų naudojimas
	☒	☐	☐	☐	PV specializuotos pirkimų valdymo sistemos nenaudoja. PV teigia, kad  pirkimo procedūros vykdomos CVP IS priemonėmis, dokumentai saugomi bendro pobūdžio dokumentų valdymo priemonėmis, komunikacijai su tiekėjais ir vidinei koordinacijai naudojamas elektroninis paštas, pirkimų ir sutarčių apskaita tvarkoma rankiniu būdu pildomais registrais ir skaičiuoklėmis. Terminų laikymosi, dokumentų išsamumo ir procedūrų eigos kontrolė atliekama individualiai, peržiūrint CVP IS duomenis ir dokumentus - naudojamos priemonės automatizuotų terminų sekimo, priminimų ar duomenų sutikrinimo funkcijų neatlieka[footnoteRef:74]. Toks veiklos organizavimas mažina veiklos efektyvumą: tie patys duomenys suvedami pakartotinai, duomenų vientisumas tarp atskirų registrų neužtikrinamas, o kontrolė priklauso nuo pavienių asmenų atidumo ir neturi sisteminio mechanizmo klaidoms nustatyti iki joms sukeliant pasekmes. Vertinant tikrinimo metu nustatytų duomenų visumą - pirkimų plano ir faktinių duomenų neatitikimus, nefiksuojamą pirkimo inicijavimo datą, pavėluotą ataskaitų pateikimą, pirkimo dokumentų turinio trūkumus - manytina, kad naudojamų priemonių nepakanka pirkimų proceso duomenų vientisumui, terminų kontrolei ir procedūrų atsekamumui užtikrinti. [74:  PV 2026-04-16 rašto Nr. NK-199 3.21 p.] 

	1. Apsvarstyti galimybę įsidiegti specializuotą pirkimų valdymo sistemą arba išplėsti naudojamų priemonių funkcionalumą, siekiant mažinti rankinio pakartotinio duomenų suvedimo apimtį ir užtikrinti pirkimų duomenų vientisumą visuose proceso etapuose - nuo pirkimo inicijavimo iki ataskaitų pateikimo.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

	1. Pavesti pirkimų koordinatoriui kartu su IT specialistu atlikti esamo pirkimų proceso skaitmeninę reviziją.
2. Įvertinti technines ir finansines galimybes sukurti integruotą pirkimų modulį, kuriame tie patys pirminiai paraiškos duomenys (BVPŽ kodas, preliminari vertė, iniciatorius, darnos kriterijai) automatiškai migruotų į metinį planą ir vėlesnius procedūrinius dokumentus, taip užtikrinant duomenų vientisumą.
3. Surinkti informaciją ir komercinius pasiūlymus iš rinkoje esančių specializuotų viešųjų pirkimų valdymo sistemų tiekėjų, siekiant palyginti jų diegimo kaštus su nauda.

Numatomas įgyvendinimo terminas: 5 mėnesiai nuo Tikrinimo ataskaitos patvirtinimo dienos.

Už 1, 2, 3 priemonės įgyvendinimą atsakingas asmuo:
Direktorius

	Procedūrų terminai ir jų kontrolė
	☒	☐	☐	☐	PV faktinė 2025 m. vykdytų pirkimų procedūrų trukmė: tarptautinis pirkimas truko penkis mėnesius, supaprastinti pirkimai - vidutiniškai du mėnesius, skelbiama apklausa - vidutiniškai vieną mėnesį. Nesant nustatytų etapų terminų, procedūroms taikomi tik teisės aktuose įtvirtinti atskirų veiksmų terminai, o bendra pirkimo ciklo trukmė nevaldoma. Pirkimo trukmė turėtų būti skaičiuojama nuo pirkimo inicijavimo datos, tačiau PV šios datos nefiksuoja, todėl nustatyti, kiek iš viso trunka pirkimas ir kuriame etape jis užtrunka, nėra galimybės.
Teisės aktuose įtvirtintų terminų laikymasis taip pat nenuoseklus: pirkimo procedūrų ataskaitos dalimi atvejų teikiamos praleidus PĮ nustatytus terminus, rašte tiekėjams nurodytas klaidingas sutarties sudarymo atidėjimo terminas, vienintelio tiekėjo atveju atidėjimo terminas taikytas be pagrindo. Konstatuotina, kad procedūrų trukmė PV organizacijoje neplanuojama, nematuojama ir nekontroliuojama. 
	1. Nustatyti orientacinius pirkimų procedūrų terminus pagal skirtingus pirkimo būdus, apimant visus pagrindinius pirkimo proceso etapus ir grindžiant juos faktine pirkimų vykdymo praktika, bei įtvirtinti jų analizės ir kontrolės tvarką, kad būtų užtikrintas savalaikis pirkimų inicijavimas, sutarčių sudarymas ir efektyvesnis procesų valdymas.

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

2. Užtikrinti, kad kiekvieno pirkimo inicijavimo data būtų fiksuojama pirkimo dokumentuose ar pirkimų apskaitos priemonėse, sudarant galimybę matuoti faktinę pirkimo proceso ir atskirų jo etapų trukmę.

Rekomenduojamas įgyvendinimo terminas: Nuolat.

	1. Peržiūrėti ir atnaujinti PV viešųjų pirkimų organizavimo ir vidaus kontrolės tvarkos aprašą, jame patvirtinant aiškius orientacinius terminus (dienomis) kiekvienam pirkimo būdui, apimant visus pagrindinius etapus (nuo paraiškos gavimo iki sutarties pasirašymo).
2. Pavesti pirkimų koordinatoriui pareigą pirkimų registre sekti kiekvieno pirkimo eigą. Jei procesas konkrečiame etape stringa (viršija orientacinį terminą), koordinatorius reikalauja pirkimų iniciatoriaus ar pirkimų komisijos paaiškinimo, o kas ketvirtį PV vadovui teikia suvestinę dėl procesų efektyvumo didinimo.

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

3. Užtikrinti, kad kiekvieno pirkimo inicijavimo data būtų fiksuojama pirkimo dokumentuose ar pirkimų apskaitos priemonėse, sudarant galimybę matuoti faktinę pirkimo proceso ir atskirų jo etapų trukmę.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys.

Už 1, 2, 3 priemonės įgyvendinimą atsakingas asmuo:
Direktorius

	Proceso vykdymo kontrolė
	☒	☐	☐	☐	PV pirkimų procese nenustatyta veikiančių vidaus kontrolės mechanizmų, kurie sistemiškai tikrintų atliekamų veiksmų ir rengiamų dokumentų atitiktį nustatytiems reikalavimams: pirkimo dokumentų tvirtinimas atliekamas formaliai, be turinio patikros - tvirtinami dokumentai su vidiniais prieštaravimais, su pirkimo objektu nesusijusiais reikalavimais ir neužpildytais tvirtinimo žymų rekvizitais. Procedūrų eigos, terminų ir dokumentų išsamumo kontrolė atliekama individualiai, atsakingiems asmenims peržiūrint duomenis ir dokumentus, be automatizuotų ar sisteminių patikros priemonių. Viešinant sutartis nekontroliuojama, ar paskelbta visa privaloma informacija, ir ar prieš skelbiant pašalinti neviešintini asmens duomenys. Privačių interesų deklaravimo tinkamumas netikrinamas visame pirkimų dalyvių rate - komisijos nariai veikė nedeklaravę privačių interesų, pasitelkto eksperto deklaracija neatspindi jo ryšio su PV. Kontrolės funkcija PV pirkimų procese faktiškai sutampa su vykdymo funkcija - veiksmus atliekantys asmenys patys tikrina savo darbo rezultatus, o nepriklausomos patikros grandies procese nėra. Tokioje sandaroje klaidos nustatomos atsitiktinai arba tik išorės tikrinimo metu, ir tai patvirtina nustatytų trūkumų visuma: pažeidimai skirtinguose etapuose tęsėsi visą tikrinamąjį laikotarpį, PV viduje jų neužfiksavus.
	1. Stiprinti pirkimų procesų kontrolę, įdiegiant sistemingą pirkimo procedūrų stebėseną ir analizę, nustatant aiškius veiklos rodiklius bei užtikrinant reguliarų jų vertinimą. Įdiegti kontrolės priemones, pvz., automatinius terminų stebėjimo įrankius ar periodines peržiūras, kurios leistų laiku identifikuoti galimus pažeidimus ir užkirsti jiems kelią, bei aiškiai apibrėžti atsakomybę už reikalavimų laikymosi kontrolę..

Rekomenduojamas įgyvendinimo terminas: 1 mėnuo nuo Tikrinimo ataskaitos patvirtinimo dienos.

	1. Įvesti privalomą pirkimų eigos periodinių peržiūrų tvarką. Pavesti pirkimų koordinatoriui kas mėnesį vykdyti atsitiktinės atrankos būdu pasirinktų vykdomų pirkimų bylų auditą, tikrinant, ar procedūriniai veiksmai atliekami nuosekliai, ar nepažeidžiami lygiateisiškumo ir skaidrumo principai dar iki galutinių komisijos sprendimų priėmimo.
2. PV vadovo įsakymu ar kitu dokumentu aiškiai apibrėžti ir paskirti pirkimų koordinatorių asmeniu, atsakingu už bendrąją įstaigos pirkimų reikalavimų laikymosi kontrolę bei šių stebėsenos įrankių priežiūrą.

Numatomas įgyvendinimo terminas: 2 mėnesiai nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius

	Atsakingų asmenų mokymai
	☒	☐	☐	☐	Kvalifikacijos kėlimo planas pirkimų procese dalyvaujantiems asmenims 2025 m. nebuvo parengtas ir patvirtintas. Individualūs, raštu įforminti mokymosi tikslai, orientuoti į pirkimų vykdymo ar kontrolės kompetencijas, nenustatyti. Formali mentorystės programa neįdiegta, o žinių perdavimas vyko neformaliai, patyrusiems darbuotojams konsultuojant kolegas ir įtraukiant naujesnius darbuotojus į komisijų veiklą, tačiau ši veikla nedokumentuota, todėl jos apimties ir rezultatų patikrinti nėra galimybės. 
PV nurodė, kad mokymuose dalyvavo visi į pirkimų procesą įtraukti darbuotojai - nuotoliniu būdu išklausyti mokymai apėmė žodžiu atliekamų pirkimų vykdymą, kainos ir kokybės santykio kriterijaus taikymą, CPO LT elektroninio katalogo modulių pristatymus[footnoteRef:75]. [75:  PV 2026-04-16 rašto Nr. NK-199 2.4.10 p.] 

Dalyvavimas mokymuose praktinės kompetencijos neužtikrino - tikrinimo rezultatų visuma rodo, kad į pirkimų procesus įtrauktų asmenų kompetencijos yra nepakankamos: tam pačiam objektui atlikta apie 300 atskirų mažos vertės apklausų nesudarant ilgalaikės sutarties, procedūros vykdytos remiantis nebegaliojančiu teisiniu reguliavimu, painiojami pirkimo pasibaigimo ir nutraukimo institutai. 
	1. Sukurti nuoseklią darbuotojų kvalifikacijos kėlimo sistemą, apimančią mokymus, mentorystę ir įvadinį mokymą naujiems darbuotojams. Užtikrinti, kad mokymų poveikis būtų vertinamas pagal praktinius rezultatus.
2. Paskirti už mokymosi plano įgyvendinimo stebėseną ir mokymų poreikio periodinį peržiūrėjimą atsakingą asmenį.

Rekomenduojamas įgyvendinimo terminas: 3 mėnesiai nuo Tikrinimo ataskaitos patvirtinimo dienos.
	1. Parengti standartizuotą viešųjų pirkimų įvadinio mokymo programą naujai priimtiems darbuotojams (pirkimų iniciatoriams ir organizatoriams). Programa apims esamų PV standartizuotų formų pildymo taisykles, BVPŽ kodų parinkimą bei interesų deklaravimo PINREG sistemoje tvarką. Mokymai turi būti užbaigiami per pirmąsias 2 darbuotojo savaites.
2. Pavesti pirkimų koordinatoriui kartu su už personalą atsakingu asmeniu sudaryti kasmetinį kvalifikacijos kėlimo planą (mokymus išorėje ir PV viduje).

Numatomas įgyvendinimo terminas: 3 mėnesiai nuo Tikrinimo ataskaitos patvirtinimo dienos.

Už 1, 2 priemonės įgyvendinimą atsakingas asmuo:
Direktorius

	Komunikacija (vidinė)
	☐	☒	☐	☐	
	
	

	Proceso analizė ir tobulinimas
	☐	☒	☐	☐	
	
	

	Tarptautinių sankcijų, nustatančių ribojimus ar draudimus skirti pirkimų ir koncesijų sutartis, taikymą nustatančių teisės aktų reikalavimų laikymasis
	☒	☐	☐	☐	Supaprastinto pirkimo Nr. 2448903
sąlygų 28.1 punkte nustatyta, kad pasiūlymas bus atmestas esant bent vienai PĮ 58 straipsnio 4¹ dalies 1–3 punktuose nurodytų sąlygų, t. y. kai tiekėjas, jo subtiekėjas, ūkio subjektas, kurio pajėgumais remiamasi, siūlomų prekių gamintojas ar juos kontroliuojantys asmenys yra registruoti Vyriausybės patvirtintame sąraše[footnoteRef:76] nurodytose valstybėse ar teritorijose, ten nuolat gyvena ar turi šių valstybių pilietybę arba kai prekių kilmė yra ar paslaugos teikiamos iš šių valstybių; sąlygų 28.2 punkte, atkartojant PĮ 58 straipsnio 4² dalį, numatyta abejonių atveju reikalauti VPĮ 51 straipsnio 12 dalyje nurodytų dokumentų. Sąlygų 28.1 punkte nurodyta, kad atitikties deklaracija įterpta į pasiūlymo formos turinį, tačiau pasiūlymo formos baigiamųjų patvirtinimų 5 punkte įterpta kito mechanizmo – Reglamento Nr. 833/2014 5k straipsnio – deklaracija, apimanti vien su Rusija susijusius tiekėjo įsteigimo, nuosavybės struktūros, veikimo kito subjekto vardu ir subtiekėjų pasitelkimo ribojimus. Sąraše nurodytų kitų valstybių bei teritorijų ir prekių kilmės ši deklaracija neapima, todėl sąlygose įtvirtinto atmetimo pagrindo visa apimtimi taikyti remiantis tiekėjo faktiškai pateikiama deklaracija nėra galimybės - deklaravimo mechanizmas perkeltas iš kitos paskirties šablono, nesuderinus jo turinio su sąlygose pasirinktu teisiniu pagrindu. [76:  Valstybių ar teritorijų, su kuriomis susijusiems pasiūlymams taikomos nurodytos nuostatos, sąrašas patvirtintas Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo" (su vėlesniais pakeitimais); į sąrašą įtraukta Rusijos Federacija, Baltarusijos Respublika, Rusijos aneksuotas Krymas ir kitos Ukrainos vyriausybės nekontroliuojamos teritorijos, Moldovos Respublikos Vyriausybės nekontroliuojama Padniestrės teritorija, Sakartvelo Vyriausybės nekontroliuojamos Abchazijos ir Pietų Osetijos teritorijos.] 

	Prieš skelbiant pirkimus atlikti pirkimo dokumentų sąlygų ir jų priedų tarpusavio suderinamumo patikras.

Rekomenduojamas įgyvendinimo terminas: Nuolat.
	1. Prieš skelbiant pirkimus atlikti pirkimo dokumentų sąlygų ir jų priedų tarpusavio suderinamumo patikras.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys.

Už priemonės įgyvendinimą atsakingas asmuo:
Direktorius


	Veiklos ir/ar vidaus kontrolės audito ir (ar) bet kokių kitų patikrinimų (jei tokių  buvo) ataskaitų išvadų / rekomendacijų laikymasis
	☐	☐	☐	☒	

	Korupcijos prevencija
	☒	☐	☐	☐	Korupcijos prevencijos būklę PV organizacijoje atspindi privačių interesų deklaravimo padėtis, apimanti visą pirkimuose dalyvaujančių asmenų grandinę: trys iš penkių pirkimo komisijos narių, įskaitant pirmininkę ir du jos pavaduotojus, sprendimus priėmė nedeklaravę privačių interesų, o pirmininkės konfidencialumo pasižadėjimas nebuvo pasirašytas. Deklaravimo neatitikimų nustatyta ir tarp asmenų, vykdžiusių pirkimų organizatorių funkcijas: asmenys, vykdę ir  pirkimų organizatorių ir pirkimų iniciatorių funkcijas, privačius interesus deklaravo tik dėl pirkimų iniciatoriaus pareigų) – pateiktos deklaracijos neatspindi faktiškai vykdomų funkcijų apimties. Sutarties pagrindu pasitelktas ekspertas privačių interesų deklaracijoje nenurodė ryšio su PV
	Užtikrinti, kad pirkimo iniciatoriai, Komisijos nariai, ekspertai, stebėtojai, PV ar pagalbinės pirkimų veiklos paslaugų teikėjo darbuotojai, dalyvaujantys pirkime ar galintys daryti įtaką jo rezultatams, pirkimų procese dalyvautų tik pasirašę konfidencialumo pasižadėjimus ir, VPIDĮ nustatyta tvarka deklaravę privačius interesus, o asmenys, kuriems neprivaloma deklaruoti privačius interesus, - pasirašę nešališkumo deklaracijas.

Rekomenduojamas įgyvendinimo terminas: Nuolat.
	1. Užtikrinti, kad pirkimo iniciatoriai, Komisijos nariai, ekspertai, stebėtojai, PV ar pagalbinės pirkimų veiklos paslaugų teikėjo darbuotojai, dalyvaujantys pirkime ar galintys daryti įtaką jo rezultatams, pirkimų procese dalyvautų tik pasirašę konfidencialumo pasižadėjimus ir, VPIDĮ nustatyta tvarka deklaravę privačius interesus, o asmenys, kuriems neprivaloma deklaruoti privačius interesus, - pasirašę nešališkumo deklaracijas.

Numatomas įgyvendinimo terminas: nuolat. Reglamentavimas bus pakeistas per 3 mėnesius nuo Tikrinimo ataskaitos patvirtinimo dienos – bus paskirti atsakingi asmenys.

Už priemonės įgyvendinimą atsakingas asmuo:
Direktorius

	Kitos pastabos
	Tikrinimo metu nustatyta, kad Pirkimų vykdytojas turi tik vieną darbuotoją, turintį viešųjų pirkimų specialisto pažymėjimą. Siekiant užtikrinti nenutrūkstamą viešųjų pirkimų funkcijų vykdymą darbuotojo laikino nedarbingumo, atostogų, darbo santykių pasibaigimo ar kitais jo nesant atvejais, tikslinga didinti darbuotojų, turinčių viešųjų pirkimų specialisto pažymėjimą, skaičių. Rekomenduojama nustatyti darbuotojų kvalifikacijos kėlimo ir motyvavimo priemones (pvz., numatyti lūkesčius dėl pažymėjimo įgijimo, sudaryti sąlygas mokymams, taikyti skatinimo priemones).



	BENDRAS PIRKIMŲ VYKDYTOJO PASIRENGIMO PIRKIMUI PROCESO BEI PIRKIMO PROCEDŪROS IR PROCEDŪRŲ PO PIRKIMO ETAPŲ VALDYSENOS VERTINIMAS
	☐ A (PUIKI)
	☐ B (LABAI GERA)
	☐ C (GERA)
	☐ D (tenkina minimaliai)
	☒ E (nepatenkinama)


ĮPAreigojimai
	Tarnyba, vadovaudamasi PĮ 101 straipsnio 2 dalies 6 punktu, įpareigoja per 15 darbo dienų nuo Tikrinimo ataskaitos pateikimo dienos:

	1. 
	Paviešinti visas nepaviešintas 2025 m. sudarytas sutartis (kartu su laimėjusiais pasiūlymais), kurios buvo sudarytos atlikus tarptautinius ir supaprastintus viešuosius pirkimus (įskaitant mažos vertės pirkimus, po kurių sutartys sudarytos raštu) ir kurias privaloma viešinti teisės aktų nustatyta tvarka. Paviešintų sutarčių dalis turi sudaryti 100 proc. visų minėtų pirkimų pagrindu sudarytų sutarčių.

	2. 
	Paviešinti 2025-12-22 sutarties Nr. 25/105-P su UAB "VAGLITA" ir 2025-09-29 sutarties Nr. 25/91-PS su UAB "FERTIUS"  laimėjusius pasiūlymus.

	3. 
	Nuasmeninti 2025-12-22 sutarties Nr. 25/105-P su UAB "VAGLITA“ asmens duomenis.

	4.
	Patikslinti pirkimo Nr. 2448903 procedūrų ataskaitą, nurodant, kad pirkime gauta tiekėjo pretenzija.

	Įvykdžius įpareigojimus, prašome apie tai informuoti Tarnybą.
PV, nesutikęs su Tarnybos įpareigojimais, gali apskųsti šį administracinį sprendimą per 1 (vieną) mėnesį nuo jo gavimo dienos Lietuvos administracinių ginčų komisijai (A. Goštauto g. 12-100, 01108 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui (Žygimantų g. 2, 01102 Vilnius) Lietuvos Respublikos administracinių bylų teisenos įstatymo nustatyta tvarka.





Direktorius						                                                                                                                		Darius Vedrickas


___________
image1.png
>
JMB
o>
w ¥ Z
W @@
——<
S A -




